ועדת העלייה, הקליטה והתפוצות, כנסת 25, פרוטוקול מספר 2, 2023-01-09 00:00

עודד פורר:  בוקר טוב לכולם

עודד פורר:  היום ה-9 בינואר 2023, ט"ז בטבת התשפ"ג

עודד פורר:  אני מתכבד לפתוח את ישיבת ועדת העלייה, הקליטה והתפוצות אחרי הרבה מאוד זמן שהיא לא התכנסה

עודד פורר:  הוועדה הזו לא התכנסה קרוב לשנתיים בגלל התנהלות שהייתה פה בבניין בקדנציה הקודמת

עודד פורר:  אני גם שמח לראות כאן הרבה מאוד פרצופים מוכרים מהממשלה, מהשלטון המקומי, מהארגונים הציוניים

עודד פורר:   תיכף נשמע את כולם וניתן לכולם לדבר

עודד פורר:       אני חייב לפתוח קצת במה שמונח היום במדינת ישראל על שולחננו, וזה תהליך שאותי הוא מאוד מטריד

עודד פורר:  אני חושב שהוא צריך להטריד את כל אזרחי ישראל

עודד פורר:  כשאנחנו מדברים על עלייה וקליטה אז גם במובן הזה

עודד פורר:  חלק מהעלייה היא עלייה מבריחה כי אנשים בורחים ממדינות שהם לא רוצים לחיות בהן

עודד פורר:  לפעמים בגלל השלטון שקיים שם, ולפעמים בגלל העובדה שאין שם את החופש שהם היו רוצים שיהיה להם

עודד פורר:  אבל לא מעט מהעלייה שמגיעה לפה היום היא עלייה מבחירה

עודד פורר:       אני רוצה להתחיל דווקא במה שמונח היום על שולחן הכנסת, הממשלה והמדינה, ובדיונים שמתנהלים בתקשורת כרגע, ולהביא ציטוט דווקא של מנחם בגין מדיון שהתקיים בכנסת: "הדמגוג – כל עוד שיש לו רוב, רוצה להבטיח לעצמו ולו יד חופשית

עודד פורר:  הוא אינו רוצה להעלות על הדעת שבאחד הימים הוא יהיה במיעוט

עודד פורר:  הוא חוטף ואיננו רוצה שום יסודות קבועים

עודד פורר:  ואילו המדינאי יודע שרוב ומיעוט במדינה מתחלפים ומשתנים

עודד פורר:  בהיותו במיעוט הוא מקבל את דין הרוב, אבל הוא יודע שהוא זכאי לתבוע לעצמו זכויות מסוימות

עודד פורר:  הוא מוכן לקבל אותן מתוך הנחה שכאשר הוא יהיה רוב הוא ייתן את אותן הזכויות למיעוט

עודד פורר:  זה ההבדל ביחס לחוקה בין שני הטיפוסים

עודד פורר: "

עודד פורר:  עד כאן הציטוט של בגין

עודד פורר:       מדינת ישראל היא מדינה שאין בה הפרדת רשויות אמיתית

עודד פורר:  אנחנו מדברים על דמוקרטיה והשיעור הראשון שכולם מכירים זה השיעור של הפרדת הרשויות: כנסת, ממשלה, רשות שופטת

עודד פורר:  בפועל, יש הפרדה בין הרשות השופטת לבין הרשות המחוקקת והמבצעת כי הממשלה היא בבואה של הכנסת

עודד פורר:  היא סוג של ועד פועל שנבחר והוא הוועד הפועל שמנהל את העניינים

עודד פורר:  הכנסת בעצם עושה דברה של הממשלה

עודד פורר:  הרוב והמיעוט כאן ברורים

עודד פורר:  המשמעת הקואליציונית ברורה

עודד פורר:  לממשלה יש סמכויות להביא חקיקה לכנסת

עודד פורר:  היא גם מעבירה אותה במשמעת קואליציונית

עודד פורר:  אין באמת הפרדה קונסטיטוציונית, חוקתית, ברורה, בין הרשות המחוקקת לרשות המבצעת

עודד פורר:  ולא די לממשלה הזו שהיא שולטת ברשות המחוקקת כמעט באופן מוחלט לחלוטין, כולל קיצור הליכי חקיקה כשהיא רוצה, היא עכשיו גם רוצה לשלוט לגמרי ברשות השופטת באופן מוחלט שעל פיו הממשלה, כלומר, מבחינת הרוב הפוליטי הקיים, הוא גם הרוב שימנה את השופטים

עודד פורר:  ומאותו רגע שהדבר הזה יקרה, אנחנו נחיה במדינה שבה הרשות המבצעת שולטת גם ברשות המחוקקת וגם ברשות השופטת

עודד פורר:  ומי שלא מבין את המשמעות של זה, לצערי, יבין אותה מהר מאוד אחרי שזה יקרה

עודד פורר:  כי התהליך הזה עבורנו, עבור אזרחי ישראל, כנסת ישראל, חברי כנסת, הוא אזעקת אמת

עודד פורר:  כשאנחנו מדברים, ונדבר פה עוד מעט על העלייה מבחירה, הסיבה שאנשים רוצים לבוא ולחיות בישראל היא, בין היתר, ואם לא הסיבה המרכזית, היא שהיא מדינה חופשית

עודד פורר:  הדבר הזה הוא אפילו לא תהליך זוחל

עודד פורר:  כי השלב הבא הוא שמינוי השופטים יהיה באמצעות חלוקת השלל הפוליטית

עודד פורר:  יש רוב, הוא מרכיב את הממשלה

עודד פורר:  הוא מחלק שלל פוליטי

עודד פורר:  כמו שהוא ממנה מינויים ברשות המבצעת, הוא ימנה מינויים ברשות השופטת בגלל הרוב המוחלט שלו

עודד פורר:      אסיים בדברים שאמר מנחם בגין באותו דיון שהתקיים אז על חוקה כאן בכנסת:"

עודד פורר: שמבחינה זו השמיע אזהרה אחד מגדולי הוגי הדעות המילטון שאמר: ריכוז כל הסמכויות: התחיקתית, המבצעת והמשפטית באותן הידיים, בין שהן ידיו של איש אחד, בין שהן ידיים של מעטים, ובין שהן ידיים של רבים, בין שהוא בא בירושה, ובין כתוצאה של מינוי עצמי, ובין בעקבות בחירות, בכל המקרים האלה, ריכוז כזה אפשר לציינו, בצדק, כעצם ההגדרה של עריצות

עודד פורר: "

עודד פורר:  מה המצב אצלנו? אומר מנחם בגין: "הממשלה - יותר משהכנסת מפקחת עליה, היא מפקחת על הרוב שבתוכה

עודד פורר:  על פי חוקי החירום יש לממשלה גם סמכויות משפטיות

עודד פורר:  אם תיקחו את כל הגורמים האלה יחד הרי בחשבון סופי תבואו לידי מסקנה שאליה הגיע המילטון

עודד פורר:  אף אם יש רוב, והרוב נבחר, אלא שקיים ריכוז כל הסמכויות: התחיקתית, המבצעת והמשפטית, הרי זה כעצם ההגדרה של העריצות

עודד פורר: "

עודד פורר:       מה שרוצים כעת זה להוסיף עוד את הסמכות המשפטית לרשות המבצעת

עודד פורר:  אנחנו, מבחינתנו, בעניין הזה נילחם כל עוד נוכל כדי למנוע את השינוי המשטרי הזה במדינת ישראל

עודד פורר:  כדי שיהדות התפוצות והעם היהודי, שעדיין רובו לא חי בארץ ישראל, יבוא לכאן, למדינה חופשית, שבה אנחנו עם חופשי

עודד פורר:  עד כאן דברי הפתיחה שלי

עודד פורר:       מכאן אפשר לעבור לנושא העלייה והקליטה

עודד פורר:  נפתח בכמה מצגות

עודד פורר:  הייתה התרגשות גדולה בקרב כל הגופים על כך שאנחנו מתכנסים שוב אחרי תקופה ארוכה

עודד פורר:  ניתן גם למשרד העלייה והקליטה וגם לסוכנות היהודית וגם למרכז המחקר והמידע של הכנסת להציג את הדברים

עודד פורר:  קצרו, בבקשה, במצגות כדי שנוכל לקיים כאן באמת דיון ולא רק מצגת

עודד פורר:  נמצאת איתנו מנכ"לית משרד העלייה והקליטה

עודד פורר:  נשמע תחילה את מרכז המחקר והמידע של הכנסת, בבקשה

שלמה אליהו: שלום

שלמה אליהו:  אני אילה אליהו ממרכז המחקר של הכנסת

שלמה אליהו:  התבקשנו להכין מחקר על ההיערכות לקליטת העולים בעקבות המלחמה

שלמה אליהו:  נערכנו לזה מראש

שלמה אליהו:  לצערנו, לא קיבלנו את הנתונים ממשרד העלייה והקליטה בזמן, וגם את הנתונים מרשות האוכלוסין קיבלנו באיחור

שלמה אליהו:  ולכן, הכנו מחקר על העולים ועל האזרחים שאינם עולים שהגיעו לישראל בתקופת הלחימה

שלמה אליהו:        אתם יכולים לראות כאן את הנתונים על העולים שהגיעו מרוסיה ואוקראינה מתחילת הלחימה, אפילו טיפה לפני

שלמה אליהו:  אתם יכולים לראות שיש פה מגמה של גידול גדול מהעלייה מאוקראינה החל מחודש מרץ, ואחר כך מגמה של התמתנות

שלמה אליהו:  גם מרוסיה גידול גדול החל מחודש מרץ, כשמגמת העלייה מתגברת אפילו בחודשים האחרונים

שלמה אליהו:  בסך הכול, לפני נתוני רשות האוכלוסין, הגיעו כ-57,000 עולים מרוסיה, אוקראינה ובלארוס, שזה בערך פי חמישה ממה שהיו בשנה הקודמת

שלמה אליהו:  אנחנו יכלים לראות שכ-32% מהם לא היו בארץ ב-4 בינואר 

שלמה אליהו:  כלומר, לפני כמה ימים

שלמה אליהו:  זאת אומרת, כ-32% יצאו מהארץ

שלמה אליהו:  אנחנו לא יודעים אם זה לטווח קצר או ארוך

עודד פורר: הם לא היו בינואר

עודד פורר:  יכול להיות שהם נסעו לחופשת סוף שנה והם נרשמים אצלך כלא בארץ

שלמה אליהו: 	כן

ולדימיר בליאק: האם ידוע כמה הם שהו בארץ לפני שהם עזבו?      

שלמה אליהו: זה נתון שביקשנו ממשרד העלייה ולא קיבלנו

עודד פורר:   אני לא חושב שלמשרד העלייה יש אותו

דגנית סנקר: גם לרשות האוכלוסין וגם לנו

דגנית סנקר:  כל נתון שתרצי

שלמה אליהו: בניגוד לעבר, כשכל עולה היה מגיע עם אשרת עלייה מחו"ל, בעקבות הלחימה התאפשר להגיע ללא אשרת עלייה ולקבל אותה בארץ בלשכות משרד העלייה

עודד פורר: לא

עודד פורר:  את מציינת פה עולים

עודד פורר:  זה אנשים שכבר קיבלו את אשרת העלייה, בין אם זה פה ובין אם הם עלו עם אשרת עלייה

שלמה אליהו: נכון, זה כולל אלה שהגיעו עם האשרה מחו"ל ואלה שעשו את שינוי המעמד בארץ

שלמה אליהו:  היה גידול גדול בפניות גם בחו"ל וגם בארץ

שלמה אליהו:  לפי נתיב מדובר בעלייה של כ-300% בביקוש מחו"ל, וכ-2,500% בשינוי מעמד בארץ, כי כמעט ולא היו עושים את זה לפני כן

שלמה אליהו:  העולים התפזרו על פני רשויות מקומיות שונות בישראל, כאשר האזורים העיקריים בהם התיישבו העולים הם: חיפה, ראשון לציון, תל אביב נתניה והשרון

שלמה אליהו:   ויש אזורים מסוימים שאנחנו רואים שבהם התיישבו בעיקר עולים מרוסיה, למשל, בתל אביב

שלמה אליהו:  כ-90% מהעולים שהגיעו הם דווקא עולים מרוסיה

שלמה אליהו:      נעבור לאזרחים שאינם עולים

שלמה אליהו:  אנחנו רואים שמתחילת המלחמה הגיעו 138,000 אזרחים שאינם עולים מרוסיה, אוקראינה ובלארוס

דגנית סנקר:   אינם עולים וגם אינם טועני זכאות? מה זאת אומרת "אינם עולים"?     

עודד פורר:   פליטים

שלמה אליהו: זה לפי נתוני רשות האוכלוסין

שלמה אליהו:  חלקם הגיעו כתיירים כי לא הייתה להם אשרת עלייה והם עשו שינוי מעמד

עודד פורר: אבל את רואה שכמעט 80% מהם כבר עזבו

שלמה אליהו: בהחלט

שלמה אליהו:  77% כבר לא נמצאים בארץ נכון ללפני כמה ימים

עודד פורר: הגיעו על אשרת תייר

עודד פורר:  מבחינתך, יכול להיות שהם בכלל תיירים

ולדימיר בליאק: כלומר, 65% מהאוקראינים עזבו?      

שלמה אליהו: כן

עודד פורר:   כאלה שהגיעו לכאן כתיירים

ולדימיר בליאק:   השאלה היא לאן הם עזבו

שלמה אליהו: אנחנו לא יודעים לאן הם עזבו

עודד פורר: יכול להיות שמתוך אלה שנשארו יש טועני עלייה שנמצאים בהליך של הוצאת אשרת עלייה

קריאה:   כן

ולדימיר בליאק:   אני מניח שגם את הנתון הזה אפשר להוציא

זאב אלקין: האם אלה שנכנסו לא כעולים ועשו את התהליך פה, נספרים ב-41,000 מאוקראינה?     

שלמה אליהו: חלקם נספרו

ולדימיר בליאק:   כלומר, זה גם וגם

עודד פורר: תיכף נראה את הניתוח של משרד העלייה

זאב אלקין: המספר הוא הרבה יותר גדול

זאב אלקין:  כי חלק התאזרחו פה בתהליך העלייה וירדו מ-41,000

זאב אלקין:  יש 26,000 שעזבו, ואלה שלא זה ולא זה, אולי חלקם עדיין בתהליך עלייה

זאב אלקין:  הרבה יותר קטן

שלמה אליהו: הממשלה החליטה לסייע לאזרחי אוקראינה שאינם עולים באמצעות משרד הרווחה ומינהלת "צו השעה", שנתנה סיוע בכל מיני תחומים כמו: חינוך ודיור

שלמה אליהו:  אבל העובדה שהם באו לזמן קצר, ואנחנו לא יודעים לכמה זמן הם באו, הקשתה לתת סיוע כמו שצריך בתעסוקה, בדיור ובחינוך

שלמה אליהו:  למשל, איך משבצים ילדים לכיתות חינוך

שלמה אליהו:  משרד הרווחה אולי יוכל להרחיב על זה

שלמה אליהו:  אנחנו מקווים שבפעם הבאה נקבל נתונים בזמן כך שיתאפשר לנו להכין מסמך עבור הוועדה

עודד פורר:   תודה רבה

עודד פורר:  דגנית, מנכ"לית משרד העלייה והקליטה, בבקשה

דגנית סנקר: בוקר טוב לכולם, בוקר טוב ליושב-ראש הוועדה ולחברי הכנסת

דגנית סנקר:  אנחנו מתרגשים מאוד משום שלא היינו בחדר הזה קרוב לשנתיים, וגם אמרתי לך זאת

דגנית סנקר:  אבל גם, ובעיקר, כי אנחנו שמחים שבחרת להתחיל עם פעילות המשרד בשנה שהייתה באמת יוצאת מגדר הרגיל ולא הייתה כמותה בעשרים השנים האחרונות

דגנית סנקר:  אולי אפילו אגיד שלא הייתה כמותה מעולם

דגנית סנקר:  אנסה לשרטט פה חלק מהדברים במצגת קצרה

דגנית סנקר:       בשנים רגילות אנחנו יודעים לתאר שיש סדר גודל של 30,000 עולים בממוצע

דגנית סנקר:  את השנה הזו אנחנו חתמנו עם כ-74,500 עולים חדשים, שאינם טועני זכאות

דגנית סנקר:  חבר הכנסת אלקין, שאלת קודם מבחינת טועני הזכאות

דגנית סנקר:  הם נמצאים פה למטה

דגנית סנקר:  אנחנו נראה אחרי זה שיש לנו עליהם עוד תוספת של כ-7,000 אנשים שעדיין מטופלים פה במרחבים השונים

דגנית סנקר:      אילה, השקף הזה קצת דומה לשקף שלך

דגנית סנקר:  אתם בוודאי יכולים לראות שהעלייה בחודשים האחרונים היא בעיקרה עלייה מרוסיה ופחות עלייה מאוקראינה

דגנית סנקר:       אני כן בחרתי לנסות ולהראות גם את יתר העליות בשנה הזו, בדגש על צרפת וארצות הברית

דגנית סנקר:  אנחנו רואים ירידות חדות במספרים

דגנית סנקר:  צריך לומר זאת כאן

דגנית סנקר:  צריך שהדבר הזה לא יטשטש לנו מתחת למספר הגדול הזה של רוסיה ואוקראינה

עודד פורר:   את יכולה להסביר?     

דגנית סנקר:   אנחנו סבורים שעיקר הפער קשור ביוקר המחיה ובמשבר הדיור פה במדינת ישראל

דגנית סנקר:  גם נושאים אחרים כמו הכנסת כספים למדינת ישראל

דגנית סנקר:  לא המקום פה להרחיב

דגנית סנקר:  אבל אני סבורה שחלק מהאתגרים שאנחנו משרטטים לעצמנו זה גם להתבונן על יתר העולם, בדגש על צרפת וארצות הברית

עודד פורר: יש שם שני נתוני מעניינים

עודד פורר:  את רואה עלייה משמעותית גם מבריטניה ומארגנטינה

עודד פורר:  בבריטניה ממש עלייה של 26%

דגנית סנקר:   נכון, ואנחנו מברכים עליה

דגנית סנקר:  אבל עדיין זה מספר סופר קטנים

דגנית סנקר:  זה נכון שארגנטינה מככבת בראש העליות

דגנית סנקר:  אנחנו יודעים להגיד שיש שם משבר כלכלי מתמשך

עודד פורר:   השאלה היא האם אנחנו עושים בבריטניה איזושהי פעילות כדי להפוך את העלייה של ה-26% הזו לעלייה של 50% או 100%? אולי הסוכנות היהודית יתייחסו לזה

דגנית סנקר: נתייחס לזה

דגנית סנקר:  זה בהחלט נכון להתבונן על האתגר הזה

אוהד טל: איך את עושה את החיבור בין יוקר המחיה לנתונים האלה? מאיפה החיבור הזה?     

דגנית סנקר: אנחנו רואים את זה, אנחנו שומעים את העולים

דגנית סנקר:  יש לנו גם סקרים פנימיים שאנחנו עושים בתוך המשרד

דגנית סנקר:  אנחנו רואים שמגיעים עכשיו, למשל, טועני זכאות והם אומרים: תני לנו לנסוע ולחיות בטורקיה חודש עד שיגיע לנו סל הקליטה כי אנחנו לא יכול להחזיק את עצמנו כלכלית פה

דגנית סנקר:  אנחנו ממש חשים ויודעים לאחוז בדבר הזה

אוהד טל: אדוני היושב-ראש, הירידה במספר העולים היא בגלל יוקר המחיה של הממשלה שלכם, לא בגלל הבעיה בדמוקרטיה

אוהד טל:  ראה איזה פלא

אוהד טל:  מדהים

ולדימיר בליאק: יוקר המחיה לא נולד פה בעיקר בשנה האחרונה

אוהד טל:   אין לכם אחריות לשום דבר

ולדימיר בליאק:   לא

אוהד טל:   ברור

דגנית סנקר: ביקשתם סקירה שמתייחסת לשנה הזו

דגנית סנקר:  בשנה הזו היו לנו שני מבצעים עיקרים: המבצע הראשון הוא "צור ישראל" - מבצע להעלאת יהודי אתיופיה

דגנית סנקר:  זו החלטת ממשלה שנייה

דגנית סנקר:  בהחלטת הממשלה הראשונה כבר הגיעו לכאן כ-2,000 איש

דגנית סנקר:  בהחלטת הממשלה הנוכחית, ואנחנו נמצאים בדיוק באמצע שלה, הבאנו בערך 1,500, ויגיעו בערך עוד 1,500, זו החלטה ממשלה שמחייבת פתיחה והיערכות של מרכזי קליטה, קליטה בחינוך

דגנית סנקר:  אני לא רואה פה את נציגי משרד החינוך

שלומית אבינח:   לא הוזמנו לדיון

שלומית אבינח:  נעשה דיון נפרד

עודד פורר: כן

עודד פורר:  בסך הכול, עדכון אחרי שנתיים

עודד פורר:  נתעדכן איפה אנחנו עומדים

דגנית סנקר: בסדר גמור

דגנית סנקר:  אנחנו יודעים, ואני מניחה שגם הסוכנות תתייחס לזה, לראות איך העלייה הזו מתחדשת אי שם בתחילת פברואר עד להשלמת כל המהלך וכל החלטת הממשלה הנוכחית

עודד פורר: איפה שלושה מרכזי הקליטה הנוספים בהם אתם נמצאים בתהליכי הפעלה?     

דגנית סנקר: באר שבע, הוד וערד

דגנית סנקר:  כשאני באה להסתכל על המבצע הזה, שאנחנו מכנים אותו "עולים הביתה", של יהודי רוסיה, אוקראינה ובלארוס, אנחנו יודעים להגיד שהגיעו בשנה הנוכחית כ-66,000 אנשים

דגנית סנקר:  אם תסתכלו על הצד הימני של הטבלה, ה-29,000 האלה זה אנשים שידענו לעבוד איתם

דגנית סנקר:  זה תהליך שהכרנו של אנשים שטופלו על ידי הסוכנות היהודית או על ידי אחרים בחו"ל

דגנית סנקר:  ידענו שהם מגיעים עם אשרת עלייה, עם הכנה מסוימת

דגנית סנקר:  בחלק מהמקרים מגיעים אפילו עם אולפן עברית

דגנית סנקר:  לעומת זאת, השנה אנחנו נתקלנו באתגר חדש לחלוטין, שמופיע פה בצד השמאלי של הטבלה, שהוא באמת אותם טועני זכאות שפשוט הגיעו

דגנית סנקר:  לקחו מטוס, שניים-שלושה קונקשנים ונחתו פה בשדה התעופה

דגנית סנקר:  אנחנו נדרשו לשרטט עבורם תהליכי עבודה חדשים, ראייה חדשה וסיוע חדש

דגנית סנקר:  לגבי ה-37,000 – הצלחנו, כמובן ביחד עם נתיב ורשות האוכלוסין, כבר לשנות מעמד לכ-30,000 מתוכם

דגנית סנקר:  יש לנו בקנה עוד כ-7,000 אנשים שממתינים לטיפול שלנו

דגנית סנקר:  הם ממתינים להגיע למשרד העלייה והקליטה, והם ממתינים ששם הם ייבדקו על ידי קונסול של נתיב שיאשר או יסרב אותם

דגנית סנקר:  מייד אחר כך הם יעברו לבדיקה של רשות האוכלוסין, ומייד אחר כך יקבלו תעודת זהות, שהיא זו שתאפשר להם את ההטבות הכספיות

זאב אלקין: כמה זמן לוקח היום תהליך כזה?     

דגנית סנקר: סדר גודל של בין חודש לחודשיים

דגנית סנקר:  לפעמים קצת יותר

דגנית סנקר:  למשל, בתל אביב

זאב אלקין: זה פחות ממה שהיה בתקופת השיא של המלחמה כשידעתם לכווץ את זה לשבועיים-שלושה

דגנית סנקר: נכון מאוד

דגנית סנקר:  אנחנו כינינו את המקומות One Stop Shop

דגנית סנקר:  אגב, חשוב לי שתדעו שזה קורה בתוך המרחבים שלנו, שהם עמוסים ממילא לכתחילה

דגנית סנקר:  שמתי לכם פה קצת תמונות

דגנית סנקר:  אגב, הפחות מפחידות

דגנית סנקר:  סביב אסתר המלכה 6 יש תור של אנשים שעומדים

דגנית סנקר:  עובדי משרד העלייה והקליטה המסורים והנהלת משרד העלייה והקליטה עושים הכול בשביל להתמודד עם הסוגיה הזו, ואראה חלק מהמאמצים

דגנית סנקר:  אנחנו פרוסים היום ב-12 נקודות

דגנית סנקר:  למבצע הזה שותפים כל מי שנמצא פה בחדר: רשויות מקומיות, מוסדות לאומיים, ארגוני חברה אזרחית, "אופק ישראלי"

דגנית סנקר:  לדוגמה, אחד מהמרכזים נמצא בתוך "נפש בנפש", שהוא ארגון שמתמחה בכלל בעולים מצפון אמריקה

זאב אלקין: דגנית, אם ידענו לעשות משהו בשבועיים, למה אנחנו עושים היום זאת בחודשיים? מה חסר כדי לחזור לאותם לוחות זמנים שהיו קודם?     

דגנית סנקר: חסרים לנו יותר קונסולים של נתיב, שלא ניתן להכשיר אותם

זאב אלקין:   אבל הם היו

דגנית סנקר:   אבל זה היה כמות אחרות שונות לחלוטין

עודד פורר: מה קרה לקונסולים של נתיב? בזמנו אמרנו בדיון בקבינט עלייה וקליטה להחזיר פנסיונרים

דגנית סנקר: הם החזירו, הם עשו את כל הפעולות האלה

עודד פורר:   הצלחנו לקצר אז את התורים משמעותית

יבגני סובה: האם הבעיה היא אצלכם או במשרד הפנים? אני שומע שיש בעיה במשרד הפנים

דגנית סנקר: זה תהליך משולב

יבגני סובה:   אי אפשר לתת תעודת עולה לפני תעודת זהות

יבגני סובה:  האם הבעיה היא במשרד הפנים או לא במשרד הפנים? אנחנו שומעים שהעיכוב הוא דווקא במשרד הפנים, לא בנתיב

דגנית סנקר:   העיכוב הוא בשרשרת

דגנית סנקר:  נתיב הוא התחנה הראשונה

דגנית סנקר:  יש שם צוואר, ויש גם עיכוב נוסף ברשות האוכלוסין

דגנית סנקר:  חברים, אני מניחה על השולחן את הדבר הבא

דגנית סנקר:  אי אפשר לקבל עם אותו כוח אדם פי שניים וחצי עולים

דגנית סנקר:  צריך להגיד את זה ולהניח את זה כאן

ולדימיר בליאק: חבר הכנסת אלקין שואל: אם ידענו לכווץ את זה לשבועיים, למה עכשיו זה עלה לחודשיים? מה קרה עם כוח האדם?      

דגנית סנקר:   כי זה לא אותן כמויות

שי פלבר:   היו פחות טועני זכאות מרוסיה בהתחלה

שי פלבר:  בהתחלה טיפלנו רק מאוקראינה

שי פלבר:  הכמות הגדולה של טועני הזכאות היא מרוסיה, וזה שינה את המאזן כרגע

זאב אלקין:   אבל גם מאוקראינה הגיעו אז הרבה שהשלימו את התהליך פה

דגנית סנקר: בתחילת המבצע הזה היינו בערך עם שליש טועני זכאות ושני שליש עם אשרות עלייה

דגנית סנקר:  כשפוטין הכריז על הגיוס בספטמבר, המגמה הזו התהפכה

דגנית סנקר:  אנחנו הגענו למצב של שני שליש טועני זכאות ושליש עם אשרת עלייה

דגנית סנקר:  הדבר הזה כמובן משליך

עודד פורר: האם כוח האדם של הקונסולים של העלייה לא צומצם?     

דגנית סנקר: הוא הורחב, לא צומצם

דגנית סנקר:  אני מציעה שנתיב יתייחסו

דגנית סנקר:  המאמץ הזה הוא באמת מאוד קשה

דגנית סנקר:  אנחנו ניסינו להתמודד איתו בכמה וכמה אופנים

דגנית סנקר:  לאו דווקא רק ללכת לקלאסיקה של הוספת כוח אדם

דגנית סנקר:  אנחנו מדברים על מנגנונים של הרחבה

דגנית סנקר:  לדוגמה, איך אנחנו מייצרים פלטפורמה דיגיטלית של טועני זכאות, שהם בכלל בלי  תעודת זהות, כך שהם יוכלו לעשות זימון תורים ב-My Visit, ואיך אנחנו יוצרים מצב שלא נכנס אדם אחד ומזמין 500 תורים

דגנית סנקר:  אנחנו עובדים על כל הדברים האלה, כולל הקמה של Back Office אצלנו בתוך המשרדים, כולל תהליכים של עבודה מרחוק שאנחנו רוציםאותם, כולל סיוע

עודד פורר: שקף 12 שלך מראה את שני המסלולים

עודד פורר:  אנחנו נרד אחר כך לרזולוציה של נושא התעסוקה, אנחנו צריכים להסתכל פה קצת במאקרו

עודד פורר:  כדאי שתציגי את שני המסלולים

דגנית סנקר:  עד שנת 2022 אנחנו הכרנו רק את המסלול שנמצא שם למעלה

דגנית סנקר:  וכמו שאמרתי, עולים מגיעים עם אשרה

דגנית סנקר:  עברו הכנה מנטלית, עברית, עוד בחו"ל

דגנית סנקר:  מגיעים ונקלטים אך ורק בקהילה, בבתים שהם שוכרים מראש, בפתרונות אצל קרובי משפחה

דגנית סנקר:  גילינו בסקרים שעשינו ש-70% נמצאים אצל קרובי משפחה

דגנית סנקר:  הם מגיעים ללשכה לקבל טיפול עומק

דגנית סנקר:  אדם יושב שעה וחצי מול עולה ומקבל אותו

דגנית סנקר:  ואז הוא מתחיל את כל סל הזכאויות שלו שנמשך בחלק מהמקרים גם קרוב לעשר שנים

דגנית סנקר:  השנה אנחנו נדרשנו לייצר מסלול נוסף

דגנית סנקר:  כאמור, בחלק מהמקרים הוא אפילו גדול יותר ממסלול הקליטה הראשון, שמחייב אותנו לבדיקות העקרוניות האלה

דגנית סנקר:  בסקר שעשינו במהלך חודש יוני: 84% מרוצים מהקליטה שלהם בנתב"ג, שגם היא שונה

דגנית סנקר:  היום טוען זכאות מזוהה על ידי נתיב עובר עם צמיד כחול בנתב"ג, עולה לדסק 23

דגנית סנקר:  מקבל מונית, מקבל ביטוח בריאות, ומקבל תור לקונסול כבר כשהוא נמצא שם

דגנית סנקר:  היינו עסוקים גם בפתרונות דיור, בין בדיור ציבורי ובין במלונות

דגנית סנקר:  עד היום אירחנו כ-10,000 אנשים במלונות

דגנית סנקר:  מי  שמאושר, מתחיל את התהליך הרגיל שמשורטט למעלה

עודד פורר: תציגי את התקציב ואז נעבור לסוכנות

דגנית סנקר:   אני יודעת שזה לא דיוני תקציב

דגנית סנקר:  אין מה לעשות, התקציב מניע את כולנו

דגנית סנקר:  אפשר לראות פה מה קרה לתקציב הגמיש של משרד העלייה והקליטה לאורך שנים ביחס לכמות המטופלים שלו

דגנית סנקר:  צריך לזכור, אנחנו לא מטפלים רק במי שנחת הרגע מהמטוס

דגנית סנקר:  אנחנו רואים אותם בעצימות גבוהה בשנה הראשונה, בשלוש השנים האחרונות, וכמובן גם בעשר

דגנית סנקר:  אפשר לראות פה מהי המגמה

דגנית סנקר:  כמובן שנושא תקציב המשכי בתחילת שנה ועד אישור תקציב יגזור עלינו הרבה מאוד גזרות, ולא זה הזמן להיכנס אליהן

דגנית סנקר:  אבל אנחנו מנסים גם שם לצמצם את הפגיעות

עודד פורר:   תציגי את האתגרים שלכם

דגנית סנקר:   בראש ובראשונה, פערי תקציב וכוח אדם

דגנית סנקר:  אנחנו אומנם קיבלנו עשרות משרות זמניות, וזה המקום באמת להודות לאגף התקציבים על הדבר הזה

דגנית סנקר:  אנחנו עדיין בפערי תקציב מאוד מאוד משמעותיים

דגנית סנקר:  אנחנו כבר שרטטנו

דגנית סנקר:  שר העלייה והקליטה הנכנס, חבר הכנסת אופיר סופר, כבר במסגרת המשא ומתן הקואליציוני שרטט את האתגרים בהיבטי כוח אדם ותקציב

דגנית סנקר:  נושא שינוי מעמד וטועני זכאות ימשיך ללוות אותנו תקופה, ואני סבורה שאנחנו נצטרך לנהל אותו בדרך שתאפשר לנו להסתכל עד מעבר לקצה האף ביחד

דגנית סנקר:  כמו שאמרתי, זה משולש

עודד פורר:   דגנית, כשאת עוברת עכשיו לאחד חלקי שתים-עשרה, כמה מהתקציב הגמיש שלך, שעבד לטובת הפעולות האלה, בכלל יהיה? אני הרי מניח שהוא לא בבסיס

דגנית סנקר: בגדול, אני לא מתוקצבת על הפעולות האלה

דגנית סנקר:  אנחנו כן מנסים להסתייע קצת בשול שוליים בהחלטת ממשלה של ה-90 מיליון

דגנית סנקר:  אבל זה ממש בשול שוליים

זאב אלקין: האם סל הקליטה המוגדל יישאר? הרי הייתה הגדלה של סל קליטה לעולים מרוסיה, אוקראינה ובלארוס מרגע פתיחת המלחמה

דגנית סנקר: אני לא הצגתי את זה כאן מפאת קוצר הזמן

דגנית סנקר:  לא היה סל קליטה מוגדל

דגנית סנקר:  היה מענק נמלטים, שאנחנו עדיין ממשיכים לשלם לעולי אוקראינה ולא נעצור אותו

זאב אלקין:   הוא שולם גם לעולים מרוסיה ובלארוס

דגנית סנקר:   לא, הוא לא שולם

דגנית סנקר:  נמלטים לא שולם לעולים מרוסיה

דגנית סנקר:  רק לאוקראינה

דגנית סנקר:  אבל כן שילמנו הסתגלות

דגנית סנקר:  אולי לזה אתה מתכוון? לסיוע בשכר דירה?     

זאב אלקין:   סיוע בשכר דירה

זאב אלקין:  הרי הוא לא היה מותנה באמת בשכר דירה, הוא היה כמו תוספת - - -     

דגנית סנקר:   נכון

דגנית סנקר:  הוא נעצר ב-1 בינואר לחלוטין, למעט מי שכבר נכנס והתשלומים שלו - - -     

עודד פורר: זו שאלה טובה לאגף התקציבים

עודד פורר:  האם אתה כבר מוכן לענות עליה?     

דגנית סנקר: אני אסיים

דגנית סנקר:  עליית החירום ומאפייניה היא התמודדות שונה לחלוטין, והיא תחייב אותנו בכל המישורים

דגנית סנקר:  יש עוד נושא שאנחנו הולכים להתעסק בו, וגם הוא חשוב מאוד בכל הדיונים של הוועדה הזו, והוא מיצוב העלייה במרחב הציבורי והחברתי

עודד פורר:   חד משמעית

עודד פורר:  נוכח המתקפות של הממשלה על העלייה

דגנית סנקר:   אנחנו ננסה יחד עם השר הנכנס להתמודד עם כל האתגרים האלה בשנה הזו ובשנים שיבואו אחריה

דגנית סנקר:  תודה רבה

זאב אלקין: מענק ההסתגלות הזה - כמה כסף זה בהיקף שנתי?     

דגנית סנקר: זה מאות מיליונים

זאב אלקין:   לא, לאדם

עודד פורר:   זה יעלה כמה אלפי שקלים לאדם

קריאה:   סביב 3,000 שקלים

דגנית סנקר:   לחודש

יבגני סובה: כי עשרות אלפים פשוט הפסיקו לקבל בינואר

זאב אלקין:   לכן, אני מנסה להבין על איזה סכום אנחנו מדברים עבור עולה

זאב אלקין:  זה די דרמה, אדוני היושב-ראש, שכדאי לשים עליה זרקור

זאב אלקין:  זה פשוט ככה התאדה בראשון בינואר למרות שהמלחמה עוד נמשכת והעולים מגיעים ושום דבר לא השתנה מבחינת התנאים

יבגני סובה:    מי שהגיע לפני מרץ ממשיך לקבל, נכון? עשיתם שם הפרדה

דגנית סנקר: נכון

דגנית סנקר:  מי שהגיע עד אוגוסט מקבל 12 חודש, ומי שהגיע אחרי אוגוסט והקופה כבר התרוקנה בשלב הזה קיבל 3,000 שקל בערך עד דצמבר

דגנית סנקר:  מהראשון בינואר, כל מי שנכנס לא מקבל את המענק הזה

דגנית סנקר:  ראוי לומר, אף עולה מאף מדינה לא מקבל את המענק הזה

דגנית סנקר:  מי שעלה במאי, מקבל עד מאי

דגנית סנקר:  מי שעלה באוקטובר קיבל עד דצמבר ונגמר

זאב אלקין:   לא, עד ראשון בינואר

זאב אלקין:  נגמר

זאב אלקין:  זאת אומרת שמה-1 בינואר, כל העולים או אלה שנכנסו מספטמבר והלאה או אלה שעולים עכשיו, לא מקבלים

דגנית סנקר:   נכון

דגנית סנקר:  כמו כל יתר העולים

דגנית סנקר:  ראוי להגיד את זה

עודד פורר:   דניאל, לשלוח אותם אליך?     

דניאל בלנגה: דניאל בלנגה, רפרנט קליטה וביטוח לאומי באגף תקציבים

דניאל בלנגה:  כמו שסיפרה פה מנכ"לית המשרד, המשרד לאורך שנת 2022, לאור העלייה הגדולה, קיבל תוספות מאוד משמעותיות לתקציבו, גם בשביל מענקי הסתגלות, גם בשביל סל קליטה, וגם בשביל כל מיני מענים גמישים של המשרד, כולל תוספות משמעותיות של כוח אדם

דניאל בלנגה:  כרגע נכנסנו לתקופה של תקציב המשכי, שלפי חוק הוא תקציב יותר מרוסן ומצומצם

דניאל בלנגה:  כרגע אנחנו בפתחו של דיון ומשא ומתן תקציבי מול המשרד

דניאל בלנגה:  אנחנו נראה את דרישות המשרד לעומת הצרכים

דניאל בלנגה:  כשהממשלה תחליט על המסגרות - - -     

עודד פורר: דניאל, אלו תשובות שאני מכיר

עודד פורר:  תרשום לך

עודד פורר:  בשבוע הבא נקיים על זה דיון

עודד פורר:  תבוא בבקשה עם תשובה משר האוצר מה הפתרון שהוא הולך לתת לזה עד לאישור התקציב

עודד פורר:  התקציב יאושר בתסריט האופטימי שלכם בסוף חודש מאי

עודד פורר:  כשרוצים, הממשלה יודעת לתת פתרונות

עודד פורר:  לבוא ולהגיד: אנחנו לא רוצים לתת פתרון, זו גם תשובה

עודד פורר:  אבל תצטרכו לתת פה תשובה בשבוע הבא, בסדר?     

דניאל בלנגה:   בסדר גמור

עודד פורר:   הסוכנות היהודית, בבקשה

ג'וש שוורץ: קודם כול, אני רוצה לברך אותך על המינוי ליושב-ראש הוועדה, ולברך על עצם ההתכנסות

ג'וש שוורץ:  לאורך כל השנה הזו, שהיא עם מספר עולים הכי גדול ב-23 השנים האחרונות, הוועדה הזו לא התכנסה

ג'וש שוורץ:  אני גם מזכיר תמיד ששמה של הוועדה הוא: ועדת העלייה, הקליטה והתפוצות

ג'וש שוורץ:  מרבית העם היהודי נמצא בתפוצות, ולמעלה משנתיים הוועדה הזו לא התכנסה

ג'וש שוורץ:  אני רואה את כמות האנשים שנמצאת בחדר

ג'וש שוורץ:  אני נמצא פה הרבה מאוד שנים ואני לא חושב שראיתי כמות כזו של אנשים פה

שלומית אבינח:   היו, היו

ג'וש שוורץ:   זה פשוט ממחיש את החשיבות של הוועדה הזו

ג'וש שוורץ:  גם הכמות הנכבדה של חברי כנסת שהגיעה לכאן היום מעידה על כך

ג'וש שוורץ:  אני רוצה לברך אותך ואת הוועדה, ואני מצפה להרבה מאוד דיונים פוריים בשנים הקרובות

עודד פורר:   תודה רבה

שי פלבר: שי פלבר, הסוכנות היהודית

שי פלבר:  נעים מאוד

שי פלבר:  ברשותכם, אני אתרכז בעלייה מרוסיה ואוקראינה, ואחר כך, אם נרצה, נרחיב לנושאים נוספים

שי פלבר:  אפשר לעבור על מספרי העולים, ראינו אותם קודם

שי פלבר:  אני רוצה שתראו את נתוני העלייה מאוקראינה ורוסיה

שי פלבר:  כמות שיחות הטלפון, פתיחות תיקים והתעניינות בעלייה

שי פלבר:  חשוב להגיד שלאור המצב הרחבנו את הגלובל סנטר שלנו

שי פלבר:  אנחנו נמצאים היום כבר על עשרים עובדים

שי פלבר:  חבר הכנסת אלקין, אם תתקשר היום, יענו לך תוך 45 שניות

שי פלבר:  תנסה אותנו, בבקשה

זאב אלקין:   אני רואה שאתם עדיין בטראומה מהניסוי הזה

שי פלבר:   הפקנו לקחים, הפקת לקחים חשובה

שי פלבר:  אנחנו גם פתחנו Call Center ברוסיה עצמה

שי פלבר:  בנוסף לגלובל, שעונה מהארץ, יש אפשרות היום למי שמתקשר מתוך רוסיה עצמה לקבל מענה בתוך רוסיה

שי פלבר:  הקמנו Call Center עם 14 נציגים לאור המצב בו אנחנו נמצאים

שי פלבר:      בואו נדבר על ה-GO /NO GO כי זו נקודה קריטית, וקודם התעניינתם

שי פלבר:  עבדנו ב- GO /NO GO באוקראינה

שי פלבר:  בשיא המלחמה הגיעו למעלה מ-4,000 עולים שאושרו על ידי הסוכנות היהודית ב- GO /NO GO

שי פלבר:  הפורמט הזה הועתק לרוסיה ביחד עם נתיב לאור זמני ההמתנה המשמעותיים וכדי לתת לאנשים אפשרות להגיע לפה כטועני זכאות

שי פלבר:  התהליך היום הוא שנתיב עושים את הבדיקה הראשונה אצלם באופן דיגיטלי

שי פלבר:  אנחנו מקבלים מהם כל יום קובץ עם מועמדי עלייה שאושרו ופונים אליהם לאישור

זאב אלקין:   ואיך מתבצעת הפנייה לנתיב בשלב הקודם למה שאמרת?     

שי פלבר:   הם פונים אליי, אני מפנה אותם לנתיב לתהליך GO /NO GO

קריאה:   יש אתר מסודר והם נכנסים דרך האתר

קריאה:  זה מקוון

שי פלבר:   באופן דיגיטלי פונים לנתיב או שאני מפנה אליהם

שי פלבר:  כל מי שמקבל אישור ב-GO /NO GO, מקבל אישור טיסה אוטומטית על חשבוננו

שי פלבר:  צריך להגיד פה תודה רבה למשרד האוצר בהקשר הזה

שי פלבר:  הצלחנו יחד איתם, משרד החוץ ואל על להגדיל את כמות הטיסות היום מרוסיה כך שהיום אין מחסור בטיסות

שי פלבר:  כל מי שרוצה לעלות, יודע להגיע, לשמחתנו הרבה

עודד פורר: האם אתה יודע להגיד כמה מאלה שקיבלו GO גם הוציאו אשרת עלייה?      

שי פלבר: לא

שי פלבר:  אני יודע להגיד לך כמה הטסתי לארץ ומפה הם עוברים לטיפול ב-One Stop Shop

דגנית סנקר: נתי, כמות המסורבים היא משהו כמו 4%, למיטב ידיעתי

דגנית סנקר:  זה נתוני נתיב

קריאה:   אפילו פחות

שי פלבר: אני יכול להגיד שבגלגול הקודם מרוסיה היו לנו 7,000 עולים ב-GO /NO GO

שי פלבר:  היום אנחנו עומדים על כמעט 3,500

עודד פורר: אני מבקש ריכוז נתון: כמה עולים שקיבלו GO וגם סיימו את התהליך וקיבלו אשרה

שי פלבר: פה בארץ

שי פלבר:  אין בעיה

שי פלבר:  נעשה זאת יחד עם המשרד

עודד פורר:   הוא קיבל GO, הוא הגיע לישראל

עודד פורר:  האם הוא הוציא את האשרה, כן או לא? חשוב לדעת

שי פלבר:   אני יכול להגיד שאצלנו יש מקום ל-10,000 מרוסיה בלבד שעברו את תהליך ה-GO

זאב אלקין: שי, אני רוצה להבין את התהליך

זאב אלקין:  כמה זמן ממוצע המתנה ל-GO נתיב כיום מרוסיה, וכמה זמן ממוצע המתנה לטיסה אחר כך ברגע שקיבלו - - -?     

שי פלבר:   נתי יוכל להגיד לך לגבי המתנה בנתיב של ה-GO

שי פלבר:  זה מאוד קצר

נתי קנטורוביץ': זה מאוד קצר

נתי קנטורוביץ':  בהתחלה זה לקח באמת כמה שבועות, היום בעיקרון תוך שבוע מי שמגיש נבדק ומקבל אישור

זאב אלקין:   וכמה זמן המתנה לטיסה?     

שי פלבר: טיסה יכולה להיות היום בין שבוע לעשרה ימים כי הטיסות הוגדלו בצורה משמעותית

זאב אלקין: כלומר, מי שרוצה לעלות היום, הוא יכול בגדול תוך שלושה שבועות

יבגני סובה:   אם זה היה אשרת עולה זה היה יותר קל

יבגני סובה:  להגיע לארץ, לא לעלות

שי פלבר: יכול להיכנס לארץ במעמד GO

יבגני סובה:   אבל ייקח לו פה זמן לשנות מעמד

יבגני סובה:  זה העניין

שי פלבר:   הדבר המשמעותי - כל מי שנכנס לארץ מקבל ביטוח בריאות באופן אוטומטי

שי פלבר:  אתגר קטן לפתחנו הוא שאנחנו מבחינה תקציבית כרגע מכוסים במספר מסוים של עולים

שי פלבר:  אנחנו בדיון עם משרד האוצר ומשרד הבריאות על מנת להרחיב את זה

שי פלבר:  אבל זה מתקיים

שי פלבר:  וכמובן המלונות וכל מה שצריך

שי פלבר:      אני רוצה להגיד מה עשינו לפני, אבל בעיקר מה אנחנו עדיין עושים כעת

שי פלבר:  בשיא המלחמה, כמו שאתם יודעים, הפעלנו מעל 18 מלונות בכל רחבי עוטף אוקראינה, מולדובה, עם הקרן לידידות, פולין, רומניה והונגריה

שי פלבר:  היום אנחנו ממוקדים בפולין, מולדובה ובהונגריה בלבד כי מספרי העולים הם כ-300 – 400

שי פלבר:  כל מי שרוצה היום לעלות מאוקראינה מגיע אלינו למלונות

שי פלבר:  הקונסולים של נתיב מגיעים לשם, עושים את הבדיקות והטסה באמצעות אשרת עלייה

שי פלבר:  אלו המספרים כרגע

שי פלבר:  יש לנו עדיין צוות חינוכי שעובד ופועל בכל המלונות הללו

שי פלבר:  מבחינתנו, המאמץ נמשך

שי פלבר:  אומנם לא בהיקפים, אבל אנחנו לו כל הזמן ערוכים

זאב אלקין: אין עדיין פעילות בתוך אוקראינה עצמה, נכון?     

שי פלבר: יש

שי פלבר:  לפני עשרה ימים עשינו סמינר הכנה לעלייה ראשון ביחד עם "אופק ישראלי" באוז'הורד, ואנחנו מתחילים עכשיו להגביר בעוטף מערב אוקראינה כי זה האזור הבטוח יותר

שי פלבר:  אנחנו עושים את הקו החם ופעולות אחרות

שי פלבר:  פתחנו גם קו מיוחד לבעלי מוגבלויות, חירשים ואילמים וכו'

עודד פורר: מאיפה התקציב לכל הפעילות הזו?     

שי פלבר: כל זה נעשה מתקציבי הסוכנות היהודית ותרומות

שי פלבר:  קיבלנו סיוע גם מהמשרד באמצעות "אופק ישראלי" לחלק מהדברים

עודד פורר: כמה זה מתקציב ממשלה? כמה זה מתקציב תרומות?     

שי פלבר: 90% מתקציב תרומות

שי פלבר:  הסיוע של משרד העלייה והקליטה באמצעות "אופק" הוא בעיקר בגלובל סנטר

שי פלבר:  כל הפעילות בחו"ל והטיסות, מעל 60 מיליון דולר, מתרומה של תורמים יהודים ולא רק מהסוכנות היהודית

דגנית סנקר: נכון לומר שגם ביטוח הבריאות

שי פלבר: נכון, הבריאות והביטוחים הרפואיים זה משרד הבריאות

שי פלבר:  משרד הבריאות משלם על כל מה שקורה בארץ, אבל את כל מה שקורה בחו"ל, מעל 60 מיליון דולר, נכון להיום, הסוכנות היהודית

זאב אלקין: האם יש ביטוח בריאות מיידי לכל מי שמגיע במסלול GO?     

שי פלבר: כן, לחודש

שי פלבר:  ביקשנו כרגע ממשרד הבריאות להאריך את זה כי זמני ההמתנה יותר ארוכים

עודד פורר: ומה יקרה בראשון בינואר?     

שי פלבר: זה לא קשור כי הביטוח הרפואי הוא מתקציב נפרד

שי פלבר:  משרד הבריאות נתן לנו את המשימה הזו

זאב אלקין: אבל הוא קיים בתקציב?     

שי פלבר: כן

שי פלבר:  קיבלנו מכסה ל-9,000 עולים כרגע, ואנחנו בחצי

יבגני סובה: היינו בבודפשט שבהונגריה

יבגני סובה:  המנגנון הזה של בדיקה קונסולרית של פליטי אוקראינה עבד בבודפשט מצוין

יבגני סובה:  למה אי אפשר להחיל את המערך הזה על אותם אנשים שממתינים במדינות הסמוכות לרוסיה: אזרבייג'ן, גיאורגיה, מדינות בלטיות? למה אי אפשר לקחת את המודל שעבד מצוין בחודש מרץ? אנחנו, כמה חברי כנסת, ביקרנו והתרשמנו

יבגני סובה:  הסוכנות פעלו מצוין

יבגני סובה:  אני חייב להגיד פה מילה טובה

יבגני סובה:  לקחתם בית מלון, הבאתם לשם קונסולים

יבגני סובה:  עשיתם שם את כל הבדיקות

יבגני סובה:  ואז האדם מגיע לפה ולא מחכה שלושה חודשים לרשות האוכלוסין בשביל לקבל שינוי מעמד

יבגני סובה:  אני לא מבין

יבגני סובה:  אנחנו כבר כמה חודשים באירוע הזה

שי פלבר: מבחינתנו, העולים שמגיעים כרגע משלוש מדינות עיקריות: אוזבקיסטן, גיאורגיה וגם מקזחסטן

שי פלבר:  אנחנו מקבלים את העולים שם

שי פלבר:  המשרדים שלנו מכינים אותם

שי פלבר:  אנחנו תמיד מעדכנים את נתיב מראש והם שולחים את הקונסולים הניידים

שי פלבר:  אני מניח שזה עניין של כוח אדם אצל נתיב

שי פלבר:  היינו ודאי שמחים לקבל קונסולים קבועים, אבל השמיכה כרגע מאוד קצרה

קריאה:   יש שם קונסולים קבועים

שי פלבר:   אבל הם מגיעים אחת ל-, כשצריך, ובעיקר לקזחסטן

שי פלבר:  חשוב להגיד שהסוכנות היהודית לקחה על עצמה בתיאום עם משרד הקליטה ורשות ההגירה והאוכלוסין

שי פלבר:  פעם היו שישה קונסולים בנתב"ג

שי פלבר:  אנחנו היום עושים את בדיקות GO /NO GO בנתב"ג יחד עם קונסול אחד מנתיב,  כדי לשחרר קונסולים שיגיעו ל-One Stop Shop

שי פלבר:      אתגרים: קודם כול, ההליכים המשפטיים ברוסיה ובאוקראינה עדיין עומדים לפתחנו

שי פלבר:  לא ארחיב

שי פלבר:  אנחנו מבינים שרוב העולים שהגיעו מאוקראינה ומרוסיה הם אנשים שלא תכננו את עלייתם

שי פלבר:  הם הגיעו לכאן באופן בהול ומהיר ויש פה צורך בהשקעה בתוכניות קליטה חדשות מול כמויות העולים

שי פלבר:  כסוכנות היהודית, אנחנו היום מילאנו את כל המיטות האפשרויות במרכזי הקליטה

שי פלבר:  למי שמכיר, גם לקחנו את ניצנה

שי פלבר:  אני חושב שזה אתגר משמעותי שנמצא לפתחנו

שי פלבר:  יש לנו את העניין של איך אנחנו פועלים בתוך אוקראינה

שי פלבר:  אנחנו חזרנו לפעילות

שי פלבר:  מפעילים אולפני עברית כרגע יחד עם "אופק ישראלי"

שי פלבר:  פעם ראשונה התחלנו לפעול בסובב אוקראינה

שי פלבר:  אנחנו עושים סמינרי הכנה לעלייה לאוקראינים שעזבו את אוקראינה

שי פלבר:  מיפינו את הקהילות הללו בווינה, בבודפשט, בגרמניה, ושם זה יש יותר אתגר, ואנחנו פועלים משם

שי פלבר:  מבחינתנו, האתגר המרכזי להתמודדות יחד זה הקליטה, תוכניות קליטה והשפה

עודד פורר:   תודה

עודד פורר:  נתיב, בבקשה

נתי קנטורוביץ': אדוני היושב-ראש, בוקר טוב

נתי קנטורוביץ':  אני חייב לציין את שיתוף הפעולה המלא גם מצד משרד העלייה והקליטה, גם מצד שותפנו בסוכנות היהודיות, כי באמת מדובר פה במשהו תקדימי, שלא היה לפחות שני עשורים, אם לא יותר

נתי קנטורוביץ':  כי מבחינת עבודה, וזה הוזכר פה, לפחות כאן בארץ, בממוצע התמודדנו מידי שנה עם כ-1,000 משני מעמד, את 2022 אנחנו סוגרים עם מעל 30,000 אנשים שעברו שינוי מעמד כאן בארץ

נתי קנטורוביץ':  לצורך זה גם הגדלנו את מספר הקונסולים שעובדים כאן

נתי קנטורוביץ':  הוזכר כאן גם גיוס מילואים

נתי קנטורוביץ':  בקיצור, כל מי שהיה גויס ועובד

עודד פורר: מה האתגרים שלכם לשנה הקרובה?     

נתי קנטורוביץ': לשנה הקרובה זה באמת לטפל בתורים שנצברו פה בארץ במתחמי ה- 

נתי קנטורוביץ': One Stop Shop כבר פנינו מספר פעמים ואמרנו שהקונסולים שלנו מוכנים לעבוד הרבה מעבר לשעות הרגילות

נתי קנטורוביץ':  זה בדיוק מה שהיה בתקופת הפליטים מאוקראינה, טיפול בפליטים היהודים, כשעבדנו עד השעה עשר-אחת עשרה בלילה

עודד פורר: האם העובדה שאתם נכנסים לשנה ללא תקציב, תשפיע על זה מבחינת היכולת שלכם להעמיד קונסולים נוספים ולהמשיך אפילו את הפעילות כמו שהיא הייתה?     

נתי קנטורוביץ': כמובן

נתי קנטורוביץ':  חלק מהתקנים שקיבלנו, קיבלנו תקני חירום לשנה אחת בלבד

עודד פורר:   מתי הם מסתיימים?     

נתי קנטורוביץ':    הם מסתיימים במהלך המחצית הראשונה של 2023

יבגני סובה: תן לנו סדר גודל של תוספת

יבגני סובה:  כמה זה?     

נתי קנטורוביץ': הכפלנו את כמות הקונסולים

נתי קנטורוביץ':  למיטב זכרוני, קיבלנו כ-25 קונסולים נוספים

עודד פורר:   קיבלתם אותם בסביבות מרץ לשנה אז בעוד חודש וחצי הם כבר לא יהיו

נתי קנטורוביץ':   נכון

נתי קנטורוביץ':  חלקם לחו"ל, אבל רובם פועלים פה בארץ

עודד פורר: דניאל מאגף התקציבים, תוסיף את זה להתייחסות שתצטרך להביא ביום שני

נתי קנטורוביץ': במקביל, אנחנו פיתחנו מערכת של דוחות מקוונים

נתי קנטורוביץ':  כלומר, מי שמגיע היום לטיפול הקונסולרי לא צריך למלא את השאלון ידנית

נתי קנטורוביץ':  הוא יכול למלא אותו מראש

נתי קנטורוביץ':  זה דבר שבאמת מקצר זמנים, מקצר תהליכים, והוא גם יאפשר לקבל יותר אנשים

נתי קנטורוביץ':  תודה

עודד פורר:   תודה רבה

עודד פורר:  רשות האוכלוסין, בבקשה

עובדיה בן נון: בוקר טוב

עובדיה בן נון:  שמי עובדיה בן נון

עובדיה בן נון:  למעשה, מה-24 בפברואר אנחנו שולחים עובדים לכל הנקודות שאנחנו מקבלים ביום חמישי שבהם תהיה קליטה

עובדיה בן נון:  אנחנו שולחים כ- 25 – 30 עובדים

עובדיה בן נון:  במקום שאנחנו לא מצליחים להדביק את הפערים, אנחנו מזמינים את העולים החדשים בזמנים שהם לא קבלת קהל ועושים מבצעים מרוכזים כדי לגמור את מתן תעודת הזהות

עובדיה בן נון:  חשוב להדגיש שבעבר כל עולה חדש שהגיע לנתב"ג, קיבל תעודת זהות כבר שם

עובדיה בן נון:  אבל לאור העלייה הגדולה הזו, זה קורה אצלנו

עובדיה בן נון:  בנוסף, כל העולים שמגיעים עם אשרת עולה, שגם הם לא מקבלים תעודת זהות בנתב"ג, באים אלינו בדלת האחורית

עובדיה בן נון:  לא באמצעות 13 המרכזים

עובדיה בן נון:  למעשה, אנחנו בקושי עומדים בדבר הזה

עובדיה בן נון:  אל תשכחו שיש את הסיפור של האזרחים הישראלים עם כל התורים שאין לדרכונים

עודד פורר: גם העולים הם אזרחים ישראלים

עובדיה בן נון: בוודאי, אני לא אומר שלא

עובדיה בן נון:  רק לפני שבוע קיבלנו קליטה של 30 עובדים זמניים

עובדיה בן נון:  אני מקווה שזה יעזור לקבל את האנשים באותו יום שהם באים

יבגני סובה: כמה בדיקות של קונסולים של נתיב לא מתקבלות על-ידי נציגים של רשות האוכלוסין וההגירה? האם תוכל לתת לנו מספרים? אנחנו יודעים שיש אנשים נתקלים גם בבירור ובשאלות הנוספות על ידי של נציגי רשות האוכלוסין וההגירה

יבגני סובה:  האם אתה יכול לתת לי פה מספרים ביחס לכלל האנשים העולים שמגיעים?     

עובדיה בן נון: אני לא יודע להגיד לך מי מסורב בנתיב בשלב הראשון

יבגני סובה:   לא, לא בנתיב

יבגני סובה:  מי שמקבל אישור בנתיב ומסורב על-ידי משרד הפנים והם מחכים

יבגני סובה:  יש לכך סיבות

עובדיה בן נון:    לרוב, כל האנשים מקבלים באותו יום

עובדיה בן נון:  לגבי אלה שיש לגביהם בירורים - בכל מקום יש לנו מנהל שלנו

עובדיה בן נון:  הוא שולח אותו ללשכה ותוך שבוע הוא מקבל - - -      

יבגני סובה:   כמה מקרים כאלה יש? האם אתה יכול לתת לי מספרים?     

עובדיה בן נון:    לא יודע

יבגני סובה:   מי יכול לתת לי?     

עודד פורר: אני מבקש שתשלחו זאת לוועדה

עודד פורר:  בשבוע הבא תביאו לנו לדיון כמה

יבגני סובה: אדוני היושב-ראש, אני אומר את זה כי יש לא מעט אנשים שמגיעים ללא מסמכים, ויכול להיות שמבחינת נתיב זה מספיק

יבגני סובה:  לדוגמה, אדם שבני משפחתו או שההורים שלו עלו והוא מגיע ללא אשרת עולה

יבגני סובה:  המסמכים נמצאים במחשבי נתיב, אבל הוא לא יכול להגיש מסמכים ואישור על מצב משפחתי, וזאת כשיש תעודת נישואין, יש רישום בדרכון הזר על הנישואין, אבל משרד הפנים מבקש אישור על מצב משפחתי, למשל

יבגני סובה:  מבחינת נתיב, זה לא מעניין

יבגני סובה:  מבחינת נתיב, הוא יודע שיש לו זכאות לעלייה

יבגני סובה:  אבל האישור הזה לוקח זמן, כמה שבועות

עודד פורר: או שדורשים אפוסטיל

יבגני סובה:   לא, דווקא את האפוסטיל הורדנו

עודד פורר:   הורדנו ועדיין מקבלים תלונות

יבגני סובה:    אדם ברח מהגיוס או מהמלחמה והוא לא חשב על אישור מצב משפחתי

יבגני סובה:  אנחנו יודעים שיש מקרים בהם אתם מתעקשים על הדבר הזה כשיש חותמת בדרכון וגם אישור נישואין

עודד פורר:   רונית, תתייחסו לעניין הזה של האפוסטיל כי אנחנו הורדנו את הדרישה הזו ועדיין מגיעות תלונות אלינו, לחברי הכנסת, על אנשים שדורשים מהם את האפוסטיל בלשכות

רונית אליאן: רונית אליאן, מנהלת אגף אשרות ומעמד, רשות האוכלוסין

רונית אליאן:  לגבי מצב אישי - ב-28 בנובמבר הורדנו במפורש הנחיה ללשכות שמי שלא יכול להמציא מצב אישי נוכחי, יוכל להצהיר לגבי מצבו הנוכחי

רונית אליאן:  קרי, הבקשה הזו התייתרה

רונית אליאן:  משכך, אם יש מקרים פרטניים, אשמח לדעת אותם

רונית אליאן:  לגבי אפוסטיל גם מאוקראינה וגם מרוסיה - אנחנו ייתרנו את הבקשה הזו להחתמת מסמכים מקוריים בחותמת האפוסטיל ופטרנו מתעודת יושר

רונית אליאן:  ההנחיה הזו היא כבר מספר חודשים

רונית אליאן:  שוב, אם יש מקרים פרטניים, אנחנו יותר מנשמח לענות עליהם

זאב אלקין: זה חל גם על מקרי אימוץ וכאלה?     

רונית אליאן: תעודות יושר ומסמכים מקוריים

רונית אליאן:  לגבי אימוץ - זה נושא מאוד עדין וחשוב מבחינה חוקית במדינת המוצא ובמדינת ישראל

רונית אליאן:  יש מצבים שאנחנו כן דורשים או מבקשים איזשהם פסקי דין כדי לאמת את האימוצים

רונית אליאן:  אני חייבת לציין שלא היו לנו הרבה מקרים כאלו

רונית אליאן:  במצבים האלה יש אולי אופציה שאנחנו נבקש פסקי דין או דברים מעבר לאישור אימוץ

רונית אליאן:      	בהקשר לדבריו של עובדיה - ברשותך, דגנית, אחדד את נושא קבלת תעודות זהות בנתב"ג

רונית אליאן:  קודם דיברת על חוויית העולה וש-84% היו מרוצים מהשירות שניתן בנתב"ג

רונית אליאן:  אני חושבת שאם תינתן גם תעודת הזהות הזמנית בנתב"ג - - -     

דגנית סנקר: אז תבואו ותיתנו אותה

דגנית סנקר:  העובדים שלי עסוקים בדברים אחרים

דגנית סנקר:  פשוט תנו אותה

רונית אליאן:   רגע, רגע

רונית אליאן:  לפני הקורונה משרד הקליטה כן - - -     

דגנית סנקר:   לפני הקורונה עשינו פיילוט לתקופה קצרה

דגנית סנקר:  הפיילוט הזה מחייב עוד הרבה מאוד עובדים

דגנית סנקר:  אני כרגע שקועה במאמצים אחרים, כמו שתיארתי כאן

דגנית סנקר:  אם אתם רוצים לתת תעודות זהות בנתב"ג אז אני פותחת לכם ליין ייצור

דגנית סנקר:  תשימו את האנשים, אני אתן להם

עודד פורר:   הנה, נפתרה הבעיה

רונית אליאן: לי אין פתרון לזה

עובדיה בן נון: אנחנו ביקשנו מהאוצר לקבל עוד 15 עובדים באופן קבוע בשתי משמרות בנתב"ג

עובדיה בן נון:  לא אישרו לנו

רונית אליאן: העובדים שלנו, שמתגברים במשרדי הקליטה, באים על חשבון העובדים בלשכות מינהל האוכלוסין

רונית אליאן:  אני חושבת שמן הראוי לתת לזה פתרון כדי להעלות את אחוזי שביעות הרצון של העולים

דגנית סנקר: אז תנו לזה פתרון, אני ממש בעד

עודד פורר: אם תקבלו 15 תקנים, אפילו זמניים, לטובת הסיפור הזה של נתב"ג ל-2023, אתם תציבו אותם בנתב"ג?     

עובדיה בן נון: כן, יישבו בנתב"ג

עודד פורר:   דניאל, יש לך עוד משהו

יבגני סובה: האם יש לכם כוח אדם לזה? שלא תגידו שאתם צריכים לעשות הכשרה של שנה? יש היום אנשים שיכולים להיכנס?     

עובדיה בן נון: גם היום, כשקיבלתי את ה-30, יש אנשים מוכשרים כבר במשרדי העלייה והקליטה

עובדיה בן נון:  נקבל את האנשים האלה, ניקח אותם ללשכות, ונשים אנשים מוכשרים בנתב"ג

יבגני סובה:   הנה, יש פה משימה לשר הקליטה

עודד פורר:   לא הבנתי

עובדיה בן נון:   אמרתי, נקבל 15 אנשים ל - - -     

עודד פורר:    אתה תקבל תקנים, לא אנשים

עובדיה בן נון: אחרי שנקבל את התקנים, אנחנו נכשיר אותם אצלנו

עובדיה בן נון:  אבל נשלח מוכשרים מתוך הלשכה, כמו שהיום אנחנו שולחים

יבגני סובה:   לא צריך לחכות להכשרה

עודד פורר: בסדר גמור

עודד פורר:  תודה

עודד פורר:  משרד הרווחה, בבקשה

יסמין בן עמרם: יסמין בן עמרם, אני ראש מינהלת "צו השעה" של משרד הרווחה

יסמין בן עמרם:  אנחנו אמונים על הטיפול באזרחי אוקראינה שנכנסו לארץ כחוק החל מיום פריצת המלחמה ואינם זכאי עלייה או מעמד אחר בישראל

יסמין בן עמרם:  כלומר, שוהים בישראל באשרת תייר, שכרגע כל חודש מוארכת על ידי משרד הפנים לחודש נוסף

עודד פורר: כמה כאלה יש?     

יסמין בן עמרם: אילה ציינה קודם

יסמין בן עמרם:  יש לי נתונים קצת יותר מעודכנים כי הם מאתמול

יסמין בן עמרם:  כרגע נמצאים בארץ 15,177 אנשים באוכלוסייה שציינתי ששוהים בישראל באשרת תיירת

עודד פורר: חלקם יכולים להיות גם תיירים באמת

יסמין בן עמרם:   נכון

עודד פורר:   האם את יודעת להגיד כמה מהם עם אשרה שהוארכה?     

יסמין בן עמרם: לא, כי זה נורא קשה להבדיל

יסמין בן עמרם:  יש אנשים שנכנסים לכמה ימים, שבוע, חודש, ויש אנשים שכבר שוהים כאן מפברואר באופן רצוף

עודד פורר: אז כמה יש מפברואר באופן רצוף וכמה פחות? זו השאלה המעניינת

יסמין בן עמרם: אין לי כרגע את הנתונים

יסמין בן עמרם:  יש גם הרבה שמגיעים, שוהים בישראל כמה חודשים, חוזרים

עודד פורר: תעבירו לנו, בבקשה, את הנתון כמה שוהים כאן מפברואר

יסמין בן עמרם: בסדר גמור, נעביר

יסמין בן עמרם:  הפנייה לקבלת סיוע ממינהלת "צו השעה" היא בטופס מקוון

יסמין בן עמרם:  קיבלנו מעל 26,000 פניות מתחילת הפעילות, ממרץ

יסמין בן עמרם:  זה כולל פניות כפולות

יסמין בן עמרם:  בערך 15,000 מתוכן הם מזוהים וזכאים לסיוע, וכרגע כ-8,000 מתוכם נמצאים בארץ

יסמין בן עמרם:  הסיוע שלנו ניתן באופן ארצי ומרוכז על ידי משרד הרווחה ולא דרך רשויות מקומיות

יסמין בן עמרם:  הוא נוגע בעיקר לסיוע במזון, שוברי מזון, סיוע נפשי ותמיכה רגשית לנפגעי טראומה, בסיוע רפואי ובסיוע של ארגוני חברה אזרחית

עודד פורר: כל זה רק למי שהגיע מאוקראינה, לא למי שהגיע מרוסיה

יסמין בן עמרם: נכון

יסמין בן עמרם:  יש לנו חיבורים להרבה ארגוני חברה אזרחית שעוסקים בגיוס תרומות וציוד ומענים גמישים שלנו קצת יותר קשה לספק

עודד פורר:   תודה רבה

עודד פורר:  אני פותח עכשיו את הדיון

עודד פורר:  חבר הכנסת אלקין, בבקשה

זאב אלקין: קודם כול, אני רוצה לברך אותך, אדוני היושב-ראש, על הדיון

זאב אלקין:  השולחן הזה היה באמת חסר תקופה די ארוכה

זאב אלקין:  אני מודה לכל הגופים שהציגו כאן את הפעילות

זאב אלקין:  הייתי רוצה למקד את תשומת הלב שלנו בהמשך לכמה בעיות שאני רואה כאן במהלך הדיון

זאב אלקין:  קודם כול, כמובן ההפסקה הטכנית הזו של מענק ההסתגלות

זאב אלקין:  אני חושב שהיא בעייתית מאוד

זאב אלקין:  לא במקרה הוחלט על ידי הממשלה הקודמת שהוא הכרחי

זאב אלקין:  דאגנו להאריך אותו גם בהזדמנויות המורכבות למרות תקופת הבחירות והבעיות שהיו

זאב אלקין:  לכן, הכרחי לדאוג לו

זאב אלקין:  המלחמה עדיין נמשכת

זאב אלקין:  אנשים עדיין צריכים לצאת בלי כל יכולת למכור את הנכסים שם או לממש אותם

זאב אלקין:  גם מי שיוצא היום מרוסיה בנוהל חירום וגם לאור המצב הכלכלי ובהתנהלות מול הבנקים ברוסיה הרבה פעמים עולה בלי שום יכולת לממש את מה שיש לו

זאב אלקין:  לכן, קריטי שמענק ההסתגלות, שנועד לתת סיוע בנושא הדיור, לא ייפסק

זאב אלקין:  אני מציע לוועדה, כבר במסקנות שלה היום, להוציא על זה קול מאוד מאוד ברור ופנייה לממשלה בבקשה בדחיפות לאשר את הארכת המענק

זאב אלקין:  ידענו לעשות את זה בתקופת בחירות, אין סיבה לא לעשות את זה ברגע שהוקמה הממשלה הקבועה

זאב אלקין:      	שנית, כמובן לוח הזמנים של תהליך בדיקת מעמד עולה בארץ, גם לאלה שעברו את המסלול הירוק, את מסלול GO/ No Go

זאב אלקין:  אני חושב שחודשיים זה הרבה מדי

זאב אלקין:  כדאי לשבור את הראש איך אנחנו מתקרבים יותר ללוחות הזמנים שהיו

זאב אלקין:  בסך הכול, אנשים נשארים פה

זאב אלקין:  הרי כל הרעיון של המסלול GO/ No Go היה לזה שאנשים באים, נשארים אצל חברים או קרובי משפחה או בפתרונות למקרי חירום שהמדינה יצרה עבורם, ותוך שבועיים-שלושה מקבלים תשובה ואז מקבלים תעודת עולה ומקבלים את כל הסיוע כעולה

זאב אלקין:  הארכת התהליך לחודשיים פוגעת ברעיון הזה של המסלול GO/ No Go

זאב אלקין:  לא כל אחד יכול להתקיים פה חודשיים ולא לכולם יש קרובי משפחה או חברים שמוכנים לפרנס אותו חודשיים

זאב אלקין:  זו סוגיה מאוד מאוד משמעותית שצריך לתת עליה את הדעת

זאב אלקין:       	הסוגיה השלישית, שעדיין לא נגענו בה, אבל לפי מה שאני יודע היא הופכת ליותר ויותר אקוטית לאור מספר העולים זה סוגיית האולפנים

זאב אלקין:  יש פקק ענק בתור לאולפנים

זאב אלקין:  לפי מה שאני שומע, זה לוקח חודשים

עודד פורר: נקיים על זה דיון נפרד

זאב אלקין: זה חוטא לעצם הרעיון הבסיסי של סל קליטה שנועד לזה שאדם יפנה לעצמו זמן ללימוד באולפן דווקא בחודשים שסל הקליטה מכסה לו את דמי הקיום בארץ

זאב אלקין:  אנשים נכנסים פה למצב שעד שהגיע התור שלהם לאולפן, אין להם כבר יכולת לפרנס את עצמם והם נאלצים לקטוע את הלימודים באולפנים

זאב אלקין:  בעיניי, אחרי שעברנו את הפקקים בתהליכי העלייה, זה כרגע הקושי בשרשרת שאולי הכי זועק לשמיים

זאב אלקין:  צריך לתת גם על זה את הדעת

דגנית סנקר:   סיימנו צוות בין משרדי עם משרד החינוך

עודד פורר:   אנחנו נעשה על זה דיון בנפרד

זאב אלקין:   אבל חשוב לעשות זאת דחוף כי כרגע זו אולי הבעיה הזועקת ביותר

זאב אלקין:  זה קשור לחינוך, לקליטה וכמובן לאוצר

עודד פורר:   נעשה בהקדם

עודד פורר:  תודה רבה, חבר הכנסת אלקין

עודד פורר:  ישעיהו יחיאלי, בבקשה

ישעיהו יחיאלי: תודה רבה

ישעיהו יחיאלי:  אני כמובן מצטרף לכל המברכים

ישעיהו יחיאלי:  גם אנחנו סבלנו מהבצורת שהייתה פה כשנתיים בחדר הזה

ישעיהו יחיאלי:  לא הספקנו לציין פה, ועדיין לא מאוחר, בישיבה נפרדת, את העובדה שתוכנית נעל"ה הגיעה לשנתה ה-30

ישעיהו יחיאלי:  ולאו מילתא זוטרתא

ישעיהו יחיאלי:  זו כבר עובדה שיש לה ערך בארץ ובמערכת החינוך

ישעיהו יחיאלי:       אנחנו עוסקים במשרד הקליטה

ישעיהו יחיאלי:  מבחינתי, אציין שתוכנית נעל"ה עובדת בשיתוף פעולה מצוין עם משרד הקליטה בכל הרמות

ישעיהו יחיאלי:  החל משלב עידוד העלייה באמצעות הרחבת המנדט של חברת "אופק ישראלי" לעסוק בגילאי תיכון, וכן הלאה בסיוע לתלמידי נעל"ה שמחליטים להישאר בארץ ולהקים פה משפחות או להביא את משפחותיהם איתם

ישעיהו יחיאלי:  אני רוצה לציין את התרומה שלנו בהקשר של מלחמת רוסיה-אוקראינה, וגם להצביע על בעייתיות מסוימת שקשורה בה

ישעיהו יחיאלי:  אנחנו התבקשנו וקלטנו לתוך נעל"ה באמצע שנת הלימודים כ-350 ילדים

ישעיהו יחיאלי:  רובם באו לפה לבד, וחלקם עם שקיות ניילון ביד

ישעיהו יחיאלי:  יושבת לימיני מורן, מנהלת אחד מכפרי הנוער שלנו ברמת הדסה

ישעיהו יחיאלי:  הם ממש קלטו ילדים כמו שהיה פעם

ישעיהו יחיאלי:  מה שנקרא: קליטה בזמן מלחמה

ישעיהו יחיאלי:  חלק מהילדים האלה באו לכאן עם בן משפחה

ישעיהו יחיאלי:  בדרך כלל, אימא

ישעיהו יחיאלי:  הרבה פעמים עם דודה או משהו אחר

ישעיהו יחיאלי:  זה היה פתרון מצוין לילדים שבאים לארץ בגיל ההתבגרות לבד או עם משפחה

ישעיהו יחיאלי:  היכולת שלהם להשתלב בתוך מערכת החינוך בגיל הזה, לא אגיד שהיא מועדת לכישלון, אבל היא מאוד מאוד בעייתית

ישעיהו יחיאלי:  משרד החינוך אפשר לקלוט בכיתות נעל"ה גם ילדים שהוריהם עלו או שהאימא שלהם עלתה

ישעיהו יחיאלי:  הכנסנו אלינו את הילדים האלה בלי שום מיון והכנה

ישעיהו יחיאלי:  נדמה לי ששי הזכיר שרבים מהעולים מגיעים מבלי שזה היה בתוכנית שלהם

ישעיהו יחיאלי:  אותו דבר חל על הילדים

ישעיהו יחיאלי:  ילדים מוצאים עצמם פתאום במדינה אחרת ובצורך ללמוד שפה אחרת, מבלי שהם תכננו דבר כזה, וזה מביא איתו לא מעט התמודדויות

ישעיהו יחיאלי:       צוין פה הפקק בנתיב והילדים האלה הם אחד הקורבנות שלו

ישעיהו יחיאלי:  הם כאילו האחרונים בשרשרת

ישעיהו יחיאלי:  חלק מהילדים הגיעו לפה ללא דרכונים

ישעיהו יחיאלי:  כולם עברו GO ולכן הם פה, אבל כרגע כדי להאריך את שהותם בארץ וכדי לאפשר להם לצאת לבקר את ההורים שלהם במדינה שלישית, הם הופכים לאסירי ציון בישראל

עודד פורר:   תודה רבה

עודד פורר:  חבר הכנסת סובה, בבקשה

יבגני סובה: תודה רבה, חברי היושב-ראש עודד פורר

יבגני סובה:  אני מצטרף לברכות

יבגני סובה:  אני מברך אותך גם על הדיון הזה ועל ניהול הוועדה

יבגני סובה:  מספיק להיכנס לקבוצות טלגרם של עולים חדשים מרוסיה וגם של אלו שמחכים לשינוי מעמד, בשביל להבין באיזה עומק האנשים האלה נמצאים מבחינת הבעיות

יבגני סובה:  ראשית, כשאין לך תעודות זהות אף אחד לא מדבר איתך

יבגני סובה:  אף אחד לא מתייחס אליך, ולא משכיר לך דירה

יבגני סובה:  שמעתי מדגנית לגבי My Visit

יבגני סובה:  אני ניסיתי להיכנס ל-My Visit ללא תעודת זהות, ואני לא מצליח להבין

יבגני סובה:  אני לא יודע איך אני עושה את זה

דגנית סנקר: צריך מספר מזהה

דגנית סנקר:  כל - - - מקבל

יבגני סובה: מספר מזהה שהוא דומה לתעודת זהות? אנשים לא מבינים את זה

יבגני סובה:  הם אומרים: אנחנו לא מצליחים להבין איך אנחנו נכנסים בלי המספר הזה

יבגני סובה:  כבר טוב שאני שומע פה פתרון

יבגני סובה:  אני מצטרף לדבריו של חבר הכנסת אלקין

יבגני סובה:  זו תהיה בעיה קשה מאוד לעשרות אלפי אנשים שנשארים ביום אחד בלי מענק ההסתגלות הזה שהוא בשווי 3,000 שקל למשפחה

יבגני סובה:  חברים, גם כך מחירי השכירות הם בשמיים

יבגני סובה:   זה כסף שנותן להם לפחות בשנה הראשונה קצת סיוע

יבגני סובה:  כי בשנה הראשונה מאז שאתה מקבל תעודות עולה, מגיעה לך הנחה גם בתשלומי הארנונה

יבגני סובה:  אבל אתם צריכים להבין שעשרות אלפי אנשים כרגע פשוט נכנסים לאתרי החדשות ורואים אם יש ידיעה על כך שהממשלה האריכה את מענק ההסתגלות

יבגני סובה:  אנחנו צריכים לשקול להחיל את המודל של מתן אשרת עולה במדינות הסמוכות לרוסיה כי המלחמה כנראה לא הולכת להסתיים בחודשים הקרובים, ואני אומר זאת בזהירות רבה

יבגני סובה:  אנחנו שומעים כל מיני פרסומים על סגירת גבולות ועל גיוס נוסף

יבגני סובה:  זה גורם להרבה הרבה אנשים לשקול להגיע לישראל ולממש את זכותם לעלות, ואנחנו צריכים להיערך לכך כפי שהממשלה נערכה לפני עשרה חודשים

יבגני סובה:  אני חושב שנעשו הרבה פעולות שבזכותן הרבה אנשים נקלטו ומצאו עצמם כבר בכלכלה ובחברה הישראלית

יבגני סובה:  אני חושב שהוועדה צריכה לעקוב אחרי הדברים האלה

עודד פורר:   תודה רבה

עודד פורר:  אלוירה, בבקשה

אלוירה קוליחמן: בוקר טוב לכולם

אלוירה קוליחמן:  ראשית, אני רוצה לברך על הכינוס המאוד מאוד חשוב ומשמעותי הזה

אלוירה קוליחמן:  ברכות על התפקיד

אלוירה קוליחמן:  אני רוצה להתייחס מהפן של הרשויות המקומיות

אלוירה קוליחמן:  אנחנו כרשות מקומית מתמודדים עם מספר אתגרים בקליטת עלייה, אם זה תקנים של פרויקטורים, ואם זה העמסה כלכלית על הרשויות המקומיות

אלוירה קוליחמן:  הממשלה לא בדיוק יודעת לתת מענה

אלוירה קוליחמן:  אני מדברת על אולפנים, בעיקר לילדים

אלוירה קוליחמן:  זה אתגר מאוד מאוד גדול

אלוירה קוליחמן:  סל השעות שמקבלים ממשרד החינוך הוא לא מספיק

אלוירה קוליחמן:  הילדים נמצאים במשבר

אלוירה קוליחמן:  הם נמצאים בכיתות והם נאלצים להיעזר בילדים שדוברים שתי שפות

אלוירה קוליחמן:  זו שרשרת שגוררת גם את הילדים שנמצאים בכיתות, ואני מדברת על ותיקים או צברים שמדברים את השפה הרוסית

אלוירה קוליחמן:  יהיו פה השלכות מאוד מאוד רציניות

אלוירה קוליחמן:  אני מדברת על דירות קלט, על ציוד בסיסי

אלוירה קוליחמן:  כאמור, העלייה הזו היא לא מתוכננת

אלוירה קוליחמן:  אנשים מגיעים לפעמים עם תיק גב של 8 ק"ג ואין בו כלום

אלוירה קוליחמן:  אנחנו מתמודדים עם רכישת ציוד בסיסי, עם אכלוס של אותם העולים בדירות קלט, שהממשלה לא מתקצבת והרשות חייבת להיכנס לנעליים

אלוירה קוליחמן:  זה מאוד מאוד מכביד, במיוחד על רשויות שמצב הסוציו-אקונומי שלהם הוא 4 - 5

עודד פורר: תודה

עודד פורר:  לגבי הרשויות המקומיות – בזמנו כינסנו במשרד לפיתוח הנגב והגליל קבינט נגב-גליל בנושא עלייה וקליטה לנגב ולגליל

עודד פורר:  תקצבנו יחד עם משרד העלייה והקליטה 22 מיליון שקלים לטובת רשויות מקומיות בנגב ובגליל

עודד פורר:  אולי יש פה כמה רשויות מהנגב והגליל שיוכלו להתייחס לזה

עודד פורר:  אני רואה את ראש עיריית מעלות כאן

עודד פורר:  התקצוב הזה נתן אספקט משמעותי

עודד פורר:  אבל הממשלה תצטרך להתייחס לזה ברמת כלל מדינת ישראל

עודד פורר:  גם ראינו לאן העולים הגיעו מבחינת מספרים

עודד פורר:  בסופו של דבר, רוב העולים הגיעו דווקא לערים שהן במרכז הארץ, וצריך לסייע כאן

עודד פורר:       חבר הכנסת טל, בבקשה

עודד פורר:  מוותר

עודד פורר:  חבר הכנסת לשעבר ליפמן, בבקשה

דב ליפמן: תודה רבה וברכות ליושב-ראש

דב ליפמן:  אנחנו ציפינו ליום הזה כבר שנתיים, ואנחנו מאוד שמחים שאתה בתפקיד

דב ליפמן:  אני פה כמנכ"ל יד לעולים

דב ליפמן:  נמצאים פה גם הצוות: חיים אילה ואשר

דב ליפמן:   אנחנו בפעילות שנה וחצי ויש לנו פניות מעשרות אלפי עולים מכל העולם שצריכים עזרה גם בתהליך העלייה וגם בקליטה, כולל צוות דוברי רוסית ואוקראינית

דב ליפמן:  עשינו המון בתחום הזה

דב ליפמן:  אני רוצה להודות לארגונים ולארגוני הממשלה שמשתפים פעולה איתנו

דב ליפמן:  חשוב לציין שהירידה בעלייה מכל העולם היא לא בגלל חוסר עידוד עלייה, ואני גם ראיתי בהסכם הקואליציוני תקציבים לעידוד עלייה, אלא היא בגלל בעיות ואתגרים וקשיים בקליטה

דב ליפמן:  יש לנו רשימה של נושאים מכל העולים שפונים אלינו

דב ליפמן:  כולי תקווה שנוכל לעבוד דרך הוועדה על רפורמות, על שינויים במדיניות ועל חקיקה, על מנת לשפר את המצב פה בארץ כדי שהעולים שכבר פה יוכלו להצליח בקליטה שלהם

דב ליפמן:  דווקא זה יעודד יותר עלייה מכל העולם

דב ליפמן:  אנחנו כמובן נשב עם כבוד היושב-ראש

דב ליפמן:  כבר דיברנו על הבעיות באולפנים ועל בעיות בתעסוקה, וישנם נושאים אחרים

עודד פורר: תודה רבה

עודד פורר:  חבר הכנסת יוסף טייב, בבקשה

יוסף טייב:   בוקר טוב, אדוני היושב-ראש

יוסף טייב:  קודם כול, סליחה על האיחור

יוסף טייב:  אני יושב-ראש ועדה במקום אחר

עודד פורר: חברי הכנסת פה עוברים בין הוועדות, הם לא מאחרים

עודד פורר:  אין צורך להתנצל

עודד פורר:  יש כמה דיונים במקביל

יוסף טייב: נגיד את הדברים כהווייתם: איחרנו אבל הייתה לזה סיבה

יוסף טייב:  אני רוצה להתייחס לכמה נקודות: ראשית, כיו"ר ועדת החינוך, נושא האולפנים

עודד פורר: אנחנו נקיים דיון בנושא האולפנים כבר בשבוע הבא

עודד פורר:  אני אשמח שתיקח בו חלק

יוסף טייב: יפה מאוד

יוסף טייב:  אנחנו כנראה מתכוונים לדבר בוועדת החינוך על שכר מורי האולפן אז אולי נעשה ועדה משותפת

יוסף טייב:  אנחנו נדבר על זה

זאב אלקין:   בסוף זו הסוגיה

עודד פורר:   נתאם ועדה משותפת

יוסף טייב:   אני רוצה, קודם כול, לברך את עובדי המשרד ואת השרה היוצאת על העבודה הנהדרת שנעשתה בקליטתם של עשרות אלפי עולים בשנה האחרונה, למרות שהוועדה הזו, לצערי, לא נפתחה

יוסף טייב:  אני חושב שהיה מקום לפתוח, אבל לא זה המקום להאריך בכך

יוסף טייב:  קודם כול, אני שמח

יוסף טייב:  אני חושב שזו אחת הוועדות החשובות בכנסת, כפי שאמרת בישיבת הפתיחה של הוועדה בשבוע שעבר

יוסף טייב:  אם יש ועדה ציונית בכנסת אז זו הוועדה הזו

יוסף טייב:  לכן, אני חושב שאין פה קואליציה ואופוזיציה

יוסף טייב:  אנחנו צריכים יחד להוביל את הסיפור הזה ולדאוג לעולים

יוסף טייב:  וכמו שאמר חבר הכנסת לשעבר, אני רואה שיש המון כסף בעידוד עלייה

יוסף טייב:  אני חושב שצריך באמת למקד ולראות איך אנחנו מקדמים באמת תוכניות עם אסטרטגיה, תוכניות רב שנתיות, בתעסוקה, בחינוך ובדיור לקליטת עולים בישראל

יוסף טייב:  אני מקווה שנצליח לקדם זאת מול משרד הקליטה

יוסף טייב:       לגבי דיור – יש איזשהו החזר דיור שפרוס כרגע על חמש שנים

יוסף טייב:  ביקשנו גם בכנסת ה-23 וגם בכנסת ה-24 לצמצם את הסיפור הזה לשנה הראשונה

יוסף טייב:  אין לזה השלכות תקציביות מעבר למאזן השנתי של המשרד

יוסף טייב:  אני חושב שברצון טוב אפשר לקדם את זה של השר ומנכ"ל המשרד, וגם של שר השיכון

יוסף טייב:  וכבר התחלתי מגעים מול שר השיכון כדי להוביל באמת את הדבר הזה

יוסף טייב:  אני חושב שאין סיבה ואין לכך שום אפקטיביות שעולה אחרי חמש שנים מקבל החזר של 90 שקל בחודש, כשאתה יכול לתת לו את הפול הראשוני עם מסה של אולפנים

יוסף טייב:  להוביל את הדבר הזה בצורה מסודרת בשנה הראשונה כדי באמת להוביל להצלחה

עודד פורר: חד משמעית, אנחנו גם על זה נעשה

יוסף טייב:   יהיו לנו עוד הרבה נושאים לדבר עליהם

יוסף טייב:  שוב, אני מברך אותך על כינוס הוועדה

עודד פורר:   תודה רבה

עודד פורר:  אלי נכט, בבקשה

אלי נכט: יום טוב לכולם

אלי נכט:  אני מאוד מאוד שמח על כינוס הוועדה, ואני מאוד מאוד שמח שעודד עומד בראשה, וגם כל הגורמים החשובים שפועלים בעניין

אלי נכט:  יש לי הרבה מה להגיד, אבל אעשה זאת בקצרה

אלי נכט:  אני התחלתי את ההליך שלי עם העלייה יחד עם יושב-ראש הסוכנות דאז

אלי נכט:  נסענו לאוקראינה

אלי נכט:  אחרי זה עם שר התפוצות

אלי נכט:  ראינו מה קורה גם בפולין

אלי נכט:  עסקנו המון בתחום הזה

אלי נכט:  יש מספר עניינים שמאוד מאוד חשוב לציין אותם: ראשית, עודד, יש תוכניות לעלייה שנמצאות בסכנת סגירה ומגרשים אותם

אלי נכט:  למשל, מסע אופק פמילי

אלי נכט:  זו תוכנית שפועלת עשרים שנה, ואצלנו באשדוד שלוש שנים

אלי נכט:  מדובר במשפחות איכותיות צעירות שרוצות להגיע

אלי נכט:  הן עוברות מספר חודשים, ואחרי זה נקלטות בדרך כלל בערים

אלי נכט:  זה עוד סוג של קליטה

אלי נכט:  הנקודה השנייה שחשוב מאוד מאוד לציין זה כל נושא הבירוקרטיה, ודובר על כך המון

אלי נכט:  אני רוצה לחדד מספר דברים

אלי נכט:  זה לא עניין כרגע של להפנות אצבעות כלפי מישהו

אלי נכט:  אם אדם מגיע באופן נורמלי, אולי תוך שבעה-שמונה חודשים הוא מקבל תעודת זהות

אלי נכט:  לא תוך חודשיים

אלי נכט:  אלו התאריכים האמיתיים

אלי נכט:  לא לספר סיפורים

אלי נכט:  לא חודשיים, לא כלום

אלי נכט:  ואם תרצו, ברשותך ארשום לך כמה זמן הדבר הזה נמצא בכל תחנה

אלי נכט:  במשך שבעה-שמונה חודשים אדם צריך לחיות

אלי נכט:  ועכשיו עוצרים לו את המענקים, שגם איתם אי אפשר לחיות

דגנית סנקר: אני לא קופצת, אבל זה פשוט לא נכון

אלי נכט: אספר לך אחרי זה

אלי נכט:  אנחנו קולטים מאות ואלפים כאלה

אלי נכט:  אל תגידי: לא נכון

דגנית סנקר: זה לא שבעה חודשים

אלי נכט: אבל  לא רק את במערכת

דגנית סנקר: אבל עד תעודת זהות

דגנית סנקר:  מה שחשוב זה נקודת תעודת הזהות

דגנית סנקר:  זה לא שבעה חודשים

אלי נכט: ברשותך, לא הפרעתי לך

אלי נכט:  יש לי הרבה מה להעיר, אבל הקשבתי

אלי נכט:  אדם נמצא בארץ והוא צריך לחכות חודשיים

אלי נכט:  את יודעת מה? חודשיים, לא שבעה חודשים

אלי נכט:  הוא צריך לחיות ממשהו

אלי נכט:  הוא מגיע לבנק אבל לא פותחים לו חשבון בנק

אלי נכט:  אם כבר פותחים לו חשבון בנק, לא נותנים לו להעביר כסף

אלי נכט:  אם נותנים לו להעביר כסף, לא נותנים לו צ'קים

אלי נכט:  צריך להבין את המהלך שאדם עובר כשהוא מגיע לשכירות

אלי נכט:  אנחנו מדברים פה במאקרו, אבל במיקרו האדם לא יכול לשכור דירה, לא יכול למצוא מגורים, לא יכול למצוא כסף להתקיים במדינה, וזו הבעיה

אלי נכט:  וגם כשהוא מחכה

אלי נכט:  זה גורם לזה שאנשים בסוף מצביעים ברגליים ועוזבים את המדינה

אלי נכט:  ואז באים כל מיני פוליטיקאים, עיתונאים, ומספרים לנו שאותם אנשים הגיעו רק בשביל הדרכון ותעודת הזהות ושהם מנצלים אותנו כאשר אין שום ניצול

אלי נכט:  גברתי המנכ"לית, אי אפשר לנצל את משרד הקליטה כשהאדם אפילו לא נמצא פיזית בישראל

אלי נכט:  אי אפשר למשוך כספים, אין שום ניצול

אלי נכט:  הוא עוזב כי הוא פשוט לא יכול להתקיים

אלי נכט:  כפי שנאמר פה, הבעיה היא בקליטה

אלי נכט:      אני רק רוצה לסכם

אלי נכט:  לפני שעושים שיימינג לעלייה, נתיב יחד עם משרד הפנים עשו דבר נהדר בנושא המרכזים המהירים האלה

אלי נכט:  אסור לסגור אותם

אלי נכט:  שמעתי קולות של כל מיני אנשים שנכנסו כרגע לתפקידים בממשלה לצמצם את אותם מרכזים

אלי נכט:  אסור לתת לדבר הזה לקרות

אלי נכט:  כמו כן, צריך לטפל בנושא שמאפשר לאנשים להתקיים, גם אם יש תור ארוך, כל עוד הם נמצאים כאן

אלי נכט:  תודה רבה

עודד פורר: תודה רבה

עודד פורר:  חבר הכנסת ביסמוט

בועז ביסמוט: כמובן אחרי כל הברכות שמגיעות לוועדה הזו ולך, כבוד היושב-ראש, אגיע לעיקר

בועז ביסמוט:   אני והדובר הקודם לא מתואמים

בועז ביסמוט:  למדתי משהו פה הבוקר על ה-GO /NO GO

בועז ביסמוט:  דווקא אותי מסקרן עניין ה-Go Back

בועז ביסמוט:  יש לנו GO /NO GO, ויש Go Back, לצערנו הרב

בועז ביסמוט:  יש גם כאלה שלא נשארים

בועז ביסמוט:  אתה אמרת כעת שייתכן שזה בגלל בעיות בירוקרטיות ובגלל זה שאנחנו לא מקילים, ובגלל בעיות בחיי היום יום ברמת המיקרו ולא ברמת המאקרו, ושכולנו רוצים שיגיעו לכאן כמה שיותר ולהקל כמה שיותר

בועז ביסמוט:  אני מקווה שהוועדה שלנו תהיה כמה שיותר ארוכה, ומאוד מעניין אותי לדעת מה הסיבות האמיתיות לכך שאנשים חוזרים אחורה

בועז ביסמוט:  צריך לראות אם באמת המדינה פה יכולה לעשות יותר כדי לתקן

בועז ביסמוט:  אולי יש סיבות אחרות שחשוב מאוד לדעת אותן

בועז ביסמוט:       אני רואה את הנתונים כאן, וזה גם מתחבר ל- Go Back

בועז ביסמוט:   המספרים הם באמת מרשימים בשנה – 57,000

בועז ביסמוט:  אבל הפוטנציאל הוא עצום, ואתה מסכים איתי

בועז ביסמוט:  אני מאוד אשמח שבאחת הישיבות נבין מדוע

בועז ביסמוט:  כלומר, האם שם לא כול כך גרוע כמו שאומרים, או שמא פה לא כול כך קל כמו שאנחנו סבורים?      

עודד פורר: לפעמים זה שני הדברים יחד

בועז ביסמוט: יכול להיות

בועז ביסמוט:  הכי קל למחוא כפיים ולברך על עבודתנו, אבל אני חושב שהמספרים יכולים להיות טובים בהרבה

בועז ביסמוט:  כמובן שאני מתנצל

בועז ביסמוט:  אנחנו חברים פה בכמה ועדות במקביל

בועז ביסמוט:  תודה לכל אחד ואחת שיושב כאן

בועז ביסמוט:  איזה כיף לכם

בועז ביסמוט:  זו זכות לעמול בדבר הזה

בועז ביסמוט:  אני בכמה ועדות

בועז ביסמוט:  אם יש ועדה שמתנהלת בנינוחות, למרות שהיא מקצועית מאוד ומגשימה הרבה מאוד הישגים, אז זו הוועדה הזו

בועז ביסמוט:  זה קצת מחבר בינינו, זו המטרה שלשמה אנחנו כאן

בועז ביסמוט:       לפני שנהייתי חבר כנסת, הייתי עיתונאי, כולל עורך עיתון

בועז ביסמוט:  אני חושב שמכל הדברים שעשיתי בחיים שלי בעיתונות, ועשיתי הרבה, זה היה כיסוי מבצע שלמה במשך 40 יום שם, וזה היה במאי 1991

בועז ביסמוט:  זה לראות את ההרקולסים ואת הטייסים

בועז ביסמוט:  אנחנו עוד לפני שברית המועצות מתפרקת, זה היה בדצמבר

בועז ביסמוט:  אחד הדברים המדהימים היה לראות טייסים סובייטים מוחאים כפיים לטייסים הישראלים שמביאים עולים לארץ

בועז ביסמוט:  לכן, איזה כיף לכל אחד ואחת מכם

בועז ביסמוט:  אני עשיתי את זה חודש בחיי, אתם עושים את זה כל בוקר

בועז ביסמוט:  צריך באמת למחוא לכם כפיים

בועז ביסמוט:  תודה רבה

עודד פורר: תודה רבה

עודד פורר:  ארקדי פומרנץ, בבקשה

ארקדי פומרנץ: בוקר טוב לכולם

ארקדי פומרנץ:  ארקדי פומרנץ, ראש עיריית מעלות-תרשיחא

ארקדי פומרנץ:  ראשית, אני באמת שמח שהוועדה, ברוך השם, מתקיימת

ארקדי פומרנץ:  מזמן כבר לא היינו כאן

ארקדי פומרנץ:  אני שמח גם לראות כאן המון המון משרדים

ארקדי פומרנץ:  אני לא אגע בהרבה נושאים שכבר עלו כאן

ארקדי פומרנץ:  חשוב לי להגיד כמה דברים על רשויות פריפריאליות

ארקדי פומרנץ:  אני מסכים עם ידידי וחברי אלי  שמרכזים לקליטת עלייה הם מאוד חשובים

ארקדי פומרנץ:  אני לא רוצה שנדבר על מרכז לקליטה עלייה בפורמט שהיה פעם, כשזה היה נראה כמו איזה מעברה

ארקדי פומרנץ:  אני אביא דוגמה ממעלות-תרשיחא

ארקדי פומרנץ:  יש לנו קריית חינוך, למשל

ארקדי פומרנץ:  לפני כשנה דיברנו גם עם משדר הבינוי והשיכון וגם עם הסוכנות היהודית

ארקדי פומרנץ:  אני שמח שהסוכנות היהודית היא פרטנר מדהים בעניין זה ושהם כן מוכנים להכשיר בניינים לטובת קליטת עלייה

ארקדי פומרנץ:  לדעתי,  צריך כאן שיתוף פעולה גם של משרד הבינוי והשיכון ומשרד האוצר, כדי שנוכל לעשות סוג של מרכז לעולים שהוא מושך ומזמין

ארקדי פומרנץ:       הייתי רוצה להעלות כמה נקודות, שאולי לא קשורות כרגע לוועדה, אבל הן חשובות בכלל לכל משרד הקליטה והעלייה: ראשית, רגולציה

ארקדי פומרנץ:  אני מדבר בכובע של ראש רשות

ארקדי פומרנץ:  כשאני בונה את התקציב, אני תמיד צריך לקחת סיכון שבשנה הבאה פרויקט כזה או אחר ימשיך להתקיים

ארקדי פומרנץ:  ברגע שפרויקט מסוים לא מאושר כי הגיעו פחות אליי עולים לעיר, למשל, אני מוצא את עצמי עם חור בתקציב שאותו צריך למלא

ארקדי פומרנץ:  אני רוצה לבקש שתחשבו על זה שתקציב משרד הקליטה ייתן כסף, לא בדיעבד, על הפרויקטים אלא יגיד לנו איזה פרויקט מגיע לעיר קדימה כדי שאנחנו ברשויות נוכל להיות מתוקצבים כמו שצריך

ארקדי פומרנץ:       יש ערים איתנות ויש ערים שהן פחות איתנות

ארקדי פומרנץ:  יש דיור שאפשר לקלוט בו עלייה

ארקדי פומרנץ:  יש הרבה רשויות, גם בגליל ובצפון, שאין להן בעיה ויש להשכרה או לכל מיני דברים כאלה

ארקדי פומרנץ:  לנו אין

ארקדי פומרנץ:  חשוב מאוד לגרום לעולה שמגיע לארץ לרצות להגיע לגליל ולנגב

ארקדי פומרנץ:  אני חושב שהרבה מהיושבים כאן ישמחו שאנחנו נוכל לייהד את הגליל והנגב, שמהם יש היום בריחה

ארקדי פומרנץ:       יש פה איזושהי הצעה שפעם הייתה

ארקדי פומרנץ:  אני מדבר על הגליל אבל יש כאלה שבטח יגידו גם לנגב

ארקדי פומרנץ:  עולה שמגיע לארץ יוכל לקבל הטבה נוספת כשהוא יגיע לגליל

ארקדי פומרנץ:  גם מפעל לקליטת עלייה בגליל

ארקדי פומרנץ:  כך נוכל גם לפתח את הפריפריה בגליל וגם מפעלים יוכלו לקבל עובדים חדשים וטובים

ארקדי פומרנץ:  תודה רבה לכולם

ארקדי פומרנץ:  נשמח להשתתף בוועדות האלה בתדירות יתר גבוהה

עודד פורר: תודה רבה

עודד פורר:  בהקשר הזה אני אגיד למשרד העלייה והקליטה, שמתקצב את הרשויות באמצעות נוהל תמיכות: תשתמשו גם בקולות קוראים כמו שעושים במשרד לפיתוח נגב-גליל

עודד פורר:  קול קורא מאפשר לתת תקציב קדימה

עודד פורר:  ואז יש פרויקט והרשות יודעת שהיא קיבלה עליו תקציב והיא יוצאת לדרך

עודד פורר:  אני מכיר את הבעיות הבירוקרטיות במשרד הקליטה

עודד פורר:       	יאיר, בבקשה

יאיר סמוליאנוב: תודה

יאיר סמוליאנוב:  יאיר סמוליאנוב, מנהל תחום קליטת עלייה בעמותת "לובי המיליון", שהיא עמותה שפועלת בשנתיים האחרונות למען ישראלים דוברי רוסית בישראל מול מקבלי ההחלטות

יאיר סמוליאנוב:  אני מצטרף לכל ברכות גם על הוועדה, ואני מאחל לך הצלחה בתפקידך החשוב כיושב-ראש הוועדה

יאיר סמוליאנוב:      אני אדבר ממש בקצרה כי אני בטוח שאחרי שנסיים את האירוע החגיגי הזה נגיע כאן לוועדות נוספות, ואולי גם לוועדה משותפת עם ועדת החינוך, כפי שדיברתם

יאיר סמוליאנוב:  לפני חודש עשינו בלובי מחקר על העולים החדשים

יאיר סמוליאנוב:  נשמח לשלוח את המחקר למי שירצה, וגם להציג אותו בוועדה כאן במפגשים אחרים

יאיר סמוליאנוב:  אני רוצה להתייחס לשתי נקודות ספציפיות במחקר הזה: ראשית, 83% מהעולים החדשים שהגיעו מפברואר האחרון מרוסיה, אוקראינה ובלארוס, העידו שיש להם כאן משפחה וחברים קרובים

יאיר סמוליאנוב:  הדבר הזה מסמן המון על השייכות שלהם

יאיר סמוליאנוב:  גם לסיבה שהם בחרו לעלות, בין היתר

יאיר סמוליאנוב:  וגם דיברנו כאן על מגורים ועל הנגב והגליל

יאיר סמוליאנוב:  מן הסתם אנשים רוצים לעלות למקומות בהם יש להם חברים, משפחה וכד'

יאיר סמוליאנוב:  הנתון השני הוא חשוב לא פחות

יאיר סמוליאנוב:  92% מהאנשים שנשאלו בסקר, שנעשה יחד עם אוניברסיטת בר אילן ומכון מדגם, אמרו שהם רואים בישראל את הבית הלאומי שלהם להמשך חייהם

יאיר סמוליאנוב:  45% מהם אמרו שיש כוכבית קטנה והיא קשורה לשאלה עד כמה הקליטה שלהם בישראל תהיה טובה ויעילה

יאיר סמוליאנוב:       אנחנו מדברים  ומברכים המון על המספרים הגדולים של העולים, וזה מאוד משמח

יאיר סמוליאנוב:  יש לי משפחה רחוקה שעלתה, וחברים שהגיעו

יאיר סמוליאנוב:  זה באמת מאוד מרגש ומשמח לחגוג יחד את הנובי גוד עם משפחה רחוקה

יאיר סמוליאנוב:  אבל אני חייב להגיד שאנחנו מדברים המון על זה שעולה בישראל הוא לא עולה רק אחרי חצי שנה או שנה אלא הוא עולה במשך 10 - 12 שנים, בהתאם להטבות והזכאויות שיש לו

יאיר סמוליאנוב:  צריך לזכור גם את הדברים האלה

יאיר סמוליאנוב:  צריך לדבר על העולה לא רק בחצי השנה הראשונה אלא גם מה קורה איתו בשנה-שנתיים שאחרי

יאיר סמוליאנוב:  דיברו פה על האולפנים

יאיר סמוליאנוב:  יש את סוגיית הבנקים, יש את העניין הזה שילדים מגיעים לבתי הספר ומקבלים שעות מאוד מצומצמות בכיתות, יש את סוגיית התעסוקה

יאיר סמוליאנוב:  הרבה מהעולים שמגיעים הם אקדמאים אבל הם לא מצליחים תעסוקה

יאיר סמוליאנוב:  אני אומר את זה כי חשוב לשים דגש על זה שאנחנו אוהבים לדבר, ודיברנו פה הרבה, על סוגיית GO /NO GO ועל מה קורה עד שהוא מקבל את תעודת הזהות וכד'

יאיר סמוליאנוב:  צריך לזכור שגם שנה-שנתיים-שלוש יש לנו עדיין קשיי שפה

יאיר סמוליאנוב:  הוא עדיין צריך הנגשה שפתית כלשהי, יש לו עדיין בעיות נפשיות, חרדה וכד'

יאיר סמוליאנוב:  תודה רבה

עודד פורר: תודה רבה

עודד פורר:  שי פלבר, בבקשה

שי פלבר: אני רוצה להתייחס לדבריו של ראש עיריית מעלות

שי פלבר:  אנחנו רואים ביקוש אדיר של משפחות צעירות וצעירים לקליטה בארץ ואין לנו מספיק מסגרות

שי פלבר:  איתרנו במעלות את  קריית החינוך

שי פלבר:  הבאנו אומדן שיפוץ – 18 מיליון שקל

שי פלבר:  אנחנו כסוכנות היינו מוכנים להעמיד 5 מיליון שקל לטובת העניין הזה

שי פלבר:  אשמח אם המשרדים הנוספים יתגייסו יחד איתנו

שי פלבר:  זו הזדמנת נהדרת לקליטה עלייה ולחיזוק הפריפריה

ארקדי פומרנץ: זה בדיוק מה שאמרתי

ארקדי פומרנץ:  תודה לסוכנות היהודית

ארקדי פומרנץ:  ובעזרת השם, אם תהיה פה עזרה של שיכון ובינוי ואוצר, אנחנו באמת נוכל להפריח

עודד פורר: תודה רבה

עודד פורר:  אריאל קנדל, בבקשה

אריאל קלנר: כבוד היושב-ראש, שאלת על בריטניה ועל הפוטנציאל

אריאל קלנר:  המספרים לכאורה נמוכים גם ממערב אירופה

אריאל קלנר:  דיברו פה על יוקר המחיה ועל הפוטנציאל

אריאל קלנר:  אני מציע שנעשה פה דיון דחוף גם על הפוטנציאל

אריאל קלנר:  עודד, לא בטוח שאתה יודע

אריאל קלנר:  אבל בקורונה הגיעו לסוכנות היהודית כ-10,000 ראשי בת אב בצרפת שרצו לעשות עלייה, ובסוף הם לא כול כך באו

אריאל קלנר:  השאלה היא למה

אריאל קלנר:       אני גם מציע לעשות שינוי פרדיגמה

אריאל קלנר:  כל הזמן מדברים פה על עידוד עלייה

אריאל קלנר:  אני חושב שהכלים להצגת הדברים קיימים, אם זה במשרד, בסוכנות ובאופק

אריאל קלנר:  אבל בעיניי זה לא נקרא עידוד עלייה

אריאל קלנר:  זה מה שנקרא: החנות מוכנה, אבל השאלה היא מה יש על המדפים

אריאל קלנר:  אולי כדאי להכניס פה איזה אלמנט חדש של תמריצים או אלמנטים של קליטה כדי שכל הפוטנציאל הזה לא ייעלם לנו

אריאל קלנר:  אני באמת מבקש שבקרוב יהיה דיון על הפוטנציאל של כל היהודים בעולם שרוצים לבוא אבל לא באים כנראה בגלל שהם פשוט לא יכולים להגיע לפה

עודד פורר: תודה רבה

עודד פורר:  חברת הכנסת מזרסקי, בבקשה

טטיאנה (טניה) מזרסקי: צוהריים טובים לכולם

טטיאנה (טניה) מזרסקי:  קודם כול, אני מברכת אותך, עודד, על תפקידך כיושב-ראש הוועדה

טטיאנה (טניה) מזרסקי:  אני גם מברכת על פתיחת פעילות הוועדה

טטיאנה (טניה) מזרסקי:  חיכינו לזה כמעט שנתיים

טטיאנה (טניה) מזרסקי:  שיהיה בשעה טובה

עודד פורר: תודה רבה

טטיאנה (טניה) מזרסקי: אני מכירה יותר ממחצית הנוכחים מפעילות קודמת

טטיאנה (טניה) מזרסקי:  אני שמחה מאוד שיש כאן נציגים מרשויות מקומיות שקולטות עולות בערים, ביישובים, בקליטה ישירה, וגם במסגרת תוכניות, וגם תוכניות של הסוכנות היהודית

טטיאנה (טניה) מזרסקי:  ברכות לכולם

טטיאנה (טניה) מזרסקי:       אני כן רוצה לבקש, גם מהמשרד וגם מהוועדה, לחזק את הרשויות המקומיות, את העובדים והיועצים שמלווים את העולים, ולתת להם הכשרה נוספת

טטיאנה (טניה) מזרסקי:  אני מקבלת פניות מעולים מיישובים שונים מרחבי הארץ

טטיאנה (טניה) מזרסקי:  אני רואה שיש רשויות שכן מעניקות לעולים מידע רב למיצוי זכויות מלא וליווי, והן יכולות להוות דוגמה ומופת איך צריך ללוות, אבל יש רשויות שפחות מצליחות עם הדבר הזה כי היועצים הם פחות מוכשרים והם לא מקבלים הכשרה בליווי עולים

טטיאנה (טניה) מזרסקי:  לא כל אדם טוב בעל אזרחות ישראלית יודע ללוות עולים

טטיאנה (טניה) מזרסקי:  יש לתת למלווים כלים מקצועיים

טטיאנה (טניה) מזרסקי:  ליווי עולים הוא באמת מקצוע

טטיאנה (טניה) מזרסקי:   בנוסף, דברו כאן קודם על ההמתנה ארוכה לאולפני עברית

טטיאנה (טניה) מזרסקי:  זו בעיה מוכרת

טטיאנה (טניה) מזרסקי:  ידוע לי שיהיה דיון

עודד פורר: כן, אנחנו נקיים על זה דיון נפרד

טטיאנה (טניה) מזרסקי: בעיה נוספת נוגעת לכך שאנשים מקבלים סל קליטה רק במשך שישה חודשים ראשונים בארץ

טטיאנה (טניה) מזרסקי:  במידה והם לא מסיימים את לימודי העברית תוך חצי שנה, אין להם עדיין שפה וכלים

טטיאנה (טניה) מזרסקי:  הם אחרי שישה חודשים מתחילים לקבל דמי הבטחת הכנסה ממשרד הקליטה

טטיאנה (טניה) מזרסקי:  עד 12 חודשים

טטיאנה (טניה) מזרסקי:  הסכום הזה של קצבה שהם מקבלים ממשרד הקליטה הוא אפילו הרבה יותר נמוך מהבטחת ההכנסה של הביטוח הלאומי

טטיאנה (טניה) מזרסקי:  אי אפשר להתקיים בכבוד, ולהתקיים בכלל, מהכסף הזה ומדמי הקיום

טטיאנה (טניה) מזרסקי:  הסיוע המזערי בשכר הדירה לא מכסה את הוצאות המשפחות

טטיאנה (טניה) מזרסקי:  עולים חדשים נאלצים לוותר על לימודי עברית וללכת לעבוד כדי שיהיו להם אמצעים לקיום

טטיאנה (טניה) מזרסקי:  אני מבקשת לקחת את זה בחשבון

טטיאנה (טניה) מזרסקי:  אני גם מתכוונת להגיש הצעת חוק בנושא

עודד פורר: תודה רבה

עודד פורר:  מרינה פיסצנקר, מנהלת מחלקת קליטה באשקלון, בבקשה

מרינה פיסצנקר: שלום, חברים

מרינה פיסצנקר:  קודם כול, אני רוצה לברך ולהצטרף לכל הברכות על חזרתנו לוועדה החשובה הזו, ולך, חבר הכנסת עודד פורר, באופן אישי

עודד פורר: תודה רבה

מרינה פיסצנקר: נאמרו כבר הרבה ולכן אקצר

מרינה פיסצנקר:  אני רוצה לדבר על שני דברים: קודם כול, משרד הפנים

מרינה פיסצנקר:  אנחנו הצלחנו לפתור את בעיית תעודת הזהות הראשונה

מרינה פיסצנקר:  זה באמת עובד היום כמו שעון

מרינה פיסצנקר:  אחת לשבוע עולים חדשים מתקבלים

מרינה פיסצנקר:   באמת המון תודה לכם על הגיוס הזה

מרינה פיסצנקר:  כל מי שיש לו מקרים קצת יותר מורכבים והם נאלצים לחכות לתור למחלקת אשרות, זה לוקח המון זמן

מרינה פיסצנקר:  עד חודשיים

מרינה פיסצנקר:  הילדים לא נמצאים במסגרות

מרינה פיסצנקר:  חלק מהילדים אפילו לא מקבלים טיפול רפואי במקרה הצורך

מרינה פיסצנקר:  אנחנו מאוד מאוד נשמח אם אפשר יהיה לזרז את העניין הזה, ובטח כל הרשויות יצטרפו לכך

מרינה פיסצנקר:       שנית, אני רוצה להתייחס לסגירת כל התוכניות המקצועיות שהיו באשקלון, החל מתוכניות ההייטק וכלה בתוכניות אחיות

מרינה פיסצנקר:  יש לנו באשקלון בית ספר לאחיות שהוא אחד מהטובים בארץ, ואנחנו לא יכולים לעשות עם זה שום דבר

מרינה פיסצנקר:  אולי הפתרון הזה הוא הכשרת מבנים אחרים לטובת מרכזי קליטה, ולמרכז קליטה באשקלון בפרט

מרינה פיסצנקר:  תודה רבה

שי פלבר: זה לא נסגר, זה פשוט עבר למקומות אחרים

עודד פורר: תודה רבה

עודד פורר:  ד"ר מורן בצר, בבקשה

מורן בצר תייר: אדוני היושב-ראש הוועדה, אני מצטרפת לכל הברכות שנאמרו פה

מורן בצר תייר:  כנציגת פורום כפרי הנוער, אני שמחה על ההזדמנות שניתנה לנו להציג את המצב בכפרים

מורן בצר תייר:  כפרי הנוער השנה, בעיקר בפברואר, כשקלטנו את החברים והחברות הצעירים מאוקראינה, מתגייסים מאז ומתמיד לצד המדינה ונקראים לדגל בכל פעם שקוראים לנו

מורן בצר תייר:  רק בשנה האחרונה, בשיתוף פעולה ובארגון של מינהלת נעל"ה היקרה, הסוכנות, משרד החינוך, ובכלל המדינה, קלטנו נערים ונערות שנמלטו מאימי המלחמה

מורן בצר תייר:  זה הרגע להודות לכולם פה על הסיוע, גם אם הזמני והחד פעמי, בכל הצרכים הרגשיים

מורן בצר תייר:  מדובר בנוער שחווה טראומה

מורן בצר תייר:  וכמו שאמרו פה לפניי, אי אפשר להסתפק רק בתמיכה חד פעמית כי הטראומה והפוסט טראומה ממשיכים

מורן בצר תייר:       חברים רבים פה ציינו את הבעיה בקליטה, לא בעלייה

מורן בצר תייר:  חשוב לי לספר שבכפרי הנוער, בקרב חניכי ובוגר נעל"ה, וגם אחרים מצרפת, אתיופיה וכד', אנחנו עומדים בהצלחה מאוד גדולה במספר הנשארים בארץ

מורן בצר תייר:  אני יכולה לתת דוגמה מהכפר רמת הדסה, אותו אני מנהלת

מורן בצר תייר:  בשנתיים האחרונות 100% מבוגרנו בוחרים להישאר במדינת ישראל

מורן בצר תייר:  חלקם מביאים את המשפחות שלהם לחיות במדינה

מורן בצר תייר:  מה שנעשה בכפרי הנוער הוא דבר ציוני ומרשים לטובת המדינה

מורן בצר תייר:       כדי להמשיך ולהצליח במשימה הלאומית הזו, אנו זקוקים למשאבים

מורן בצר תייר:  אני יודעת שאתה, אדוני היושב-ראש, מכיר אותנו מקרוב, ותודה על כך

מורן בצר תייר:  אני מקווה מאוד שהמדינה תמשיך ותתמוך בכפרי הנוער, ותאפשר לנו את העשייה הציונית הזו

מורן בצר תייר:  תודה

עודד פורר: תודה רבה

עודד פורר:  אליהו שאול, מועצת ארגונים עולים, בבקשה

אליהו ששון: מועצת ארגוני עולים מאגדת 19 ארגוני עולים, בעיקר התאחדויות עולים, אשר מטפלים ועוזרים לקליטת העולים, בעיקר קליטה חברתית, אינסטרומנטלית, בשפתם ותרבותם

אליהו ששון:  יש פה דיון מאוד מעניין, ואני מברך את היושב-ראש, שהוא באמת איש מקצוע שיודע ומכיר את נושא העלייה

אליהו ששון:  יש חברי כנסת מכובדים שבהחלט מכירים ומציגים את בעיות הקליטה מרוסיה, אוקראינה וכל האזור הזה

אליהו ששון:  לא צריך לשכוח שיש עולים שמגיעים גם מתפוצות אחרות

אליהו ששון:  אני מברך את המנכ"לית שהזכירה גם את המספרים  והנתונים של העליות האחרות

אליהו ששון:  גם ארגנטינה בתקופה האחרונה

אליהו ששון:  אנחנו בשיתוף פעולה עם הסוכנות היהודית ואנחנו מכירים את הנתונים

אליהו ששון:  יש פה מאמץ ענק לקליטת עולים מרוסיה ואוקראינה, אבל שוכחים שלפעמים העלייה הזו לא רואה את החשיבות של העלייה האחרת

אליהו ששון:  אני רק רוצה לתת את הדוגמה של משרד הפנים ותעודת זהות

אליהו ששון:  פניתי לרשות האוכלוסין

אליהו ששון:  ברגע שלא מקבלים תעודות זהות בשדה התעופה, אנשים שעברו את כל התהליך בסוכנות היהודית והגיעו עם אשרה צריכים להזמין תור ולהגיע ללשכות

אליהו ששון:  זה לפעמים לוקח חודשיים-שלושה וארבעה חודשים, וזה תוקע אותם

אליהו ששון:  אני מדבר עולים מהמערב

אליהו ששון:  אנחנו מכירים מקרים של עולים מהמערב שהיו צריכים להזמין למשפחות רבות אוטובוס ואיתו להגיע לאילת כדי להשיג תעודת זהות

אליהו ששון:  ולכן, הפנייה העיקרית היא לפתרון בנתב"ג לא רק לעולים מרוסיה אלא גם לעולי המערב

עודד פורר: משרד העלייה והקליטה, ארגוני העולים היו תמיד נשארים בסוף, גם בתקציב וגם בסיוע

עודד פורר:  כשיש דווקא תחומים שהם לא בפוקוס אז ארגון העולים הוא זה  שהרבה פעמים מטפל

עודד פורר:  נצטרך לתת פה מענה גם לדברים האלה

עודד פורר:      דני ווזנר, בבקשה

דני ווזנר: תודה

דני ווזנר:  דני ווזנר, פדרציות יהודיות בצפון אמריקה

דני ווזנר:  קודם כול, אני כמובן מצטרף לברכות ליושב-ראש ולוועדה

דני ווזנר:  חלפו שנתיים וכבר התגעגענו

דני ווזנר:  כשמדובר בעלייה, במיוחד בזמן מלחמה, וגם על אחריות ליהדות התפוצות, אנחנו ביהדות צפון אמריקה רואים ומבינים שזה לא רק אחריות של מדינת ישראל אלא גם של יהדות העולם, ובעיקר יהדות צפון אמריקה

דני ווזנר:  אנחנו לוקחים חלק ולוקחים אחריות

דני ווזנר:  וכפי שאמר שי, רוב התקציב של הסוכנות בעניין הזה, ובכלל, בא מתרומות

דני ווזנר:  החלק הגדול בעיקר מהפדרציות היהודיות של צפון אמריקה

דני ווזנר:  בנוסף למאות מיליונים שאנחנו מגייסים כל שנה, אנחנו מאז 24 בפברואר הצלחנו לגייס יותר מ-70 מיליון דולר רק לצורכיהם של הפליטים והעולים ושל העלייה של יהדות מרוסיה ואוקראינה

דני ווזנר:  נמשיך לפעול בעניין

דני ווזנר:  תודה

עודד פורר: תודה

עודד פורר:  אנחנו גם נקיים ביום רביעי דיון על משרד התפוצות, שגם עליו אמונה הוועדה הזו

עודד פורר:  שם נעסוק יותר בהרחבה גם בקשר הזה מול הקהילות

עודד פורר:       לפני שאני סוגר את הדיון, האם יש מישהו מהרשויות המקומיות שרצה לדבר אולי ולא רשמתי אותו?     קודם כול, אני חושב שזה המקום, דווקא בדיון הראשון, להודות לכל עובדי ועובדות משרד העלייה והקליטה

עודד פורר:   יש יותר עובדות במשרד הזה מעובדים

דגנית סנקר: נכון, 80%

עודד פורר: זו באמת הייתה שנה מאוד מאוד מאתגרת לכם, וגם לשרה היוצאת

עודד פורר:  ישבנו יחד בקבינט עלייה וקליטה, עם השר לשעבר אלקין, ואני ושר האוצר

עודד פורר:  מדינת ישראל עמדה בפני אתגר מאוד לא סטנדרטי בשנה האחרונה, שמציב בפנינו אתגרים נוספים

עודד פורר:  ביניהם גם חיזוק מעמד העלייה במדינת ישראל וההבנה של החשיבות שלה בקרב שאר אזרחי ישראל

עודד פורר:  עבדתם באמת לילות כימים סביב השעון

עודד פורר:  בסך הכול, עם כל הבעיות, יש הרבה דברים טובים שאפשר להצביע עליהם, וצריך להגיד את זה

עודד פורר:  וכמובן גם לעובדי ועובדות הסוכנות היהודית

עודד פורר:  תמיד אמרתי שהם בסוף חלק מהזרוע הארוכה הזו של מדינת ישראל כדי לתת פתרונות

עודד פורר:  וגם כל שאר משרדי הממשלה כמו משרד הפנים

עודד פורר:  ואם לא אמרתי מישהו, אז שלא ייפגע

עודד פורר:  בסוף זה משימה לאומית, זה לא איזה ביזנס של משרד העלייה והקליטה בלבד

עודד פורר:  היה חשוב לי להגיד זאת בפתיח

עודד פורר:      מבחינת סיכום הדברים שנאמרו כאן: ראשית, אני מבקש להכין לי פנייה רשמית משותפת לשר העלייה והקליטה ולשר האוצר להמשיך את מענק העולים כבר בשנת 2023

עודד פורר:  במובנים האלה זו פנייה תקציבית

עודד פורר:  אני כבר אומר לדניאל, נציג אגף התקציבים

עודד פורר:  ביום שני בשבוע הבא נתחיל את הדיון עם מעקב על הנושא הזה, ותיכף אפרט את הנושאים הנוספים שעלו כאן בהקשר הזה

עודד פורר:  פנייה נוספת, שגם היא משותפת לשר העלייה והקליטה יחד עם שר הפנים, זה קיצור הליך הבדיקה מחודשיים לזמן קצר יותר

זאב אלקין: אתה צריך גם נתיב, זה חלק משמעותי

עודד פורר:  סגן השר אבי מעוז הוא זה שאחראי על נתיב עכשיו

עודד פורר:  יפה, יהיה מעניין

עודד פורר:  אבי מעוז עסק בעלייה וקליטה הרבה מאוד שנים

עודד פורר:   במובנים האלה, אנחנו נוציא לכם פנייה רשמית

זאב אלקין: אם רוצים לתת תשובה של לא, אז אפשר לתת אותה מהר

עודד פורר: חודשיים זה לא סביר

עודד פורר:  זה לא נכון

עודד פורר:  אגב, זה גם מטיל בסופו של דבר על הממשלה עוד משימות ובעיות

עודד פורר:  כי האנשים האלה בסוף נופלים על מישהו

עודד פורר:  מישהו צריך לטפל בהם ולתת פה פתרונות

עודד פורר:  הפתרון הטוב ביותר הוא באמת לתת את האשרה

עודד פורר:  היעד שלנו הוא מחודשים לשבועיים

עודד פורר:  אפשר להגיע ליעד של שבועיים, צריך רק למצוא את הקונסטרוקציה המתאימה כדי לעשות את זה

עודד פורר:       אני מבקש מהסוכנות היהודית להעביר לנו לשבוע הבא נתונים

עודד פורר:  שיהיה לכם שיתוף פעולה מלשכת האוכלוסין או ממשרד העלייה הקליטה

עודד פורר:  אני רוצה לדעת מרגע שהתחיל ה-GO /NO GO , כמה עולים קיבלו GO, וכמה השלימו את המהלך

עודד פורר:  במספרים, לא בערך

שי פלבר:   בסדר גמור

עודד פורר:   אגף תקציבים – כמו שאמרתי, זה המשך מתן מענק ההסתגלות

עודד פורר:  תוספת של 15 תקנים לרשות האוכלוסין כדי לתת את תעודות הזהות בנתב"ג

עודד פורר:  פה כבר מדובר בעולים במובנים האלה

עודד פורר:  והמשך ההגדלה של תקני קונסולים לנתיב לטובת עניין העלייה

עודד פורר:  אגב, כל זה קשור בבקשות שדיברתי קודם

עודד פורר:  אלו דברים שתצטרכו לתת עליהם מענה לפני אישור תקציב המדינה

עודד פורר:  זה בדיוק מה שמתאים לוועדת החריגים ולכל המנגנונים שהם מצאו כדי להתגבר על תקופות של תקציב המשכי

עודד פורר:      רשות האוכלוסין, אנחנו מבקשים לקבל נתונים על המקרים שהוכרו על ידי נתיב וסורבו על ידי רשות האוכלוסין

עודד פורר:  גם אותו דבר: מספרים, משך טיפול, מה התקופות האלה

עודד פורר:       משרד הרווחה, ביקשתי ממך נתונים לגבי הפליטים

עודד פורר:  כמה מהם נשארו פה מפברואר ולא יצאו

עודד פורר:  שיהיו לנו איזושהי חלוקה כדי לטייב את המספרים ולא שיהיו סתם מספרים

עודד פורר:  שוהים כאן על אשרת תייר – יכול להיות שחלק ששהו וחזרו

יבגני סובה: וגם אם יש שיוך לקרובי משפחה

יבגני סובה:  יש כאלה שהם לא זכאי עלייה אבל הם נניח דור רביעי

יבגני סובה:  השאלה אם יש גם כאלה שמנסים לעבור

יבגני סובה:  הם כרגע נמצאים כתייר כי אין להם מעמד, אבל עדיין נמצאים פה כי אין להם לאן לחזור כי יש מלחמה

יבגני סובה:  שיעבירו נתונים כאלה, אם יש

יבגני סובה:  זה חשוב

יבגני סובה:  יש אנשים שהם מקרבה ראשונה אבל לא זכאי עלייה

יבגני סובה:  לא התכוונתי ממשרד הרווחה, התכוונתי אם יש לרשות האוכלוסין דבר כזה

יבגני סובה:  נניח מישהו נכנס לישראל ויש לו קרובי משפחה, אבל הוא לא זכאי כי הוא מדור רביעי, אז עדיין הוא יכול להיות פה במסגרת ה-90 יום

יבגני סובה:  השאלה היא האם אפשר להאריך את זה כפי שעשו אז במלחמה לפליטים מאוקראינה

יבגני סובה:  האריכו להם את הוויזה אוטומטית בכמה חודשים

יבגני סובה:  אם יש דרגה ראשונה בארץ אז אולי להאריך להם את זה בכמה חודשים

עודד פורר: זה נושא שנעשה עליו דיון נפרד

עודד פורר:   לסיכום, בשבוע הבא נעשה ישיבת מעקב על זה

עודד פורר:  חבר הכנסת טייב, אנחנו צריכים לתאם את זה מולך, ברשותך

עודד פורר:  אני רוצה לעשות ישיבה משותפת בשבוע הבא של ועדת חינוך וועדת העלייה והקליטה רק על נושא האולפנים

עודד פורר:  המנהלות יתאמו זאת ביניהן

יוסף טייב: סגור

אלי נכט: עודד, היה פה נתון אחד שפספסנו

אלי נכט:  אני רק רוצה לוודא

אלי נכט:  היה רשום במצגת של משרד הקליטה שיש 6,900 איש, אם אני לא טועה - - -     

עודד פורר: אלי, כל המצגות נמצאות באתר

עודד פורר:  אפשר יהיה לעבור עליהן

עודד פורר:  אם תרצה שאלות הבהרה - - -     

אלי נכט: לא הבהרה

אלי נכט:  יש 7,000 איש פה בארץ שמחכים לקבלת מעמד

אלי נכט:  האם זה נכון?     

דגנית סנקר: אתה מבין נכון

אלי נכט: זו האינדיקציה הכי טובה לכל מה שאנחנו מדברים כרגע

עודד פורר: תודה

עודד פורר:  אנחנו נתראה כאן ביום רביעי

עודד פורר:  בשעה 09:30 יהיה דיון על משרד התפוצות

עודד פורר:      תודה רבה, הישיבה נעולה